
'«R¥E AaiVO KIDS CAMP T'E OPOITTUNIDAD IDEAl 
PAINCULCA CULTURA SERCA NOS HOBENAN" 



RECIENTEMENTE UNOCA a organisa 
un exitoso programa vacacional pa nos 
muchanan na Scol di Arte na San Nicolas. Ta 
trata aki di Arte Activo Kids Camp unda kier 
crea participacion activo den arte y cultura 
serca e grupo mas hoben di nos comunidad. 
Un total di 87 mucha a participa pa un siman 
largo siñando diferente disciplina di arte 
entre otro pintamento, traha storia, baile, 
canto, toca instumento, traha obra di man, 
come saludabel, arte visual y e muchanan a 
te hasta haya un tayer special di Santa Rosa. 

Pa finalisa e siman di Arte Activo Kids Camp, 
e muchanan a duna un presentacion dilanti 
mayornan orguyoso y invitadonan special. 
Minister Otmar Oduber a felicita UNOCA 


cu e tremendo iniciativa aki cu ta brinda e 
oportunidad pa inculca cultura serca nos 
hobenan. 

Minister Oduber a comenta: “Ta bunita pa 
mira con muchanan di tur parti di Aruba a 
participa den Arte Activo Camp. 

Cultura no ta limita na un parti di nos isla 
so, pero ta biba bou di tur hende cu ta forma 
parti di nos comunidad. Ta nos ta forma nos 
cultura.” 

Sr. Oduber ta referi n’e importantancia pa 
na un edad asina hoben, e muchanan haya e 
interes pa nos cultura. 

E mandatario ta bisa: “Den un forma 
recreativo, unda te hasta e propio 
muchanan a comenta cu un siman 


ta cortico, por mira e interes grandi pa nos 
cultura. Esey t’e intencion, inculca cultura 
den nos muchanan pa nan por sigui transmiti 
esaki p’e futuro generacionan y sigui carga 
nos cultura bay dilanti.” 

Maestronan a traha duro cu hopi amor pa siña 
e muchanan tur e diferente disciplinanan y 
a keda hopi satisfecho cu nan presentacion. 
Mirando e exito di Arte Activo Kids Camp, 
mayornan a haci e peticion na UNOCA pa 
extende e programa cu por lo menos un siman 
mas pa por acomoda mas mucha pa nan por 
participa. 

Di Qcuerdo cu The Woll Street Journal 

PDVSA no tin fondo pa inverti 
den su propio refinerianan 

Y Qsina nan kier cumpra refineria di Aruba? 


DI acuerdo cu un publicacion den 
The Wall Street Journal, PDVSA 
na peninsula di Paraguana, tin 
capacidad pa proceso un miyon 
bari di crudo pa dia, pero pa 
falta serio di liquidez combina 
cu escases cronico di pieza y 
hopi contratempo, ta alcansa tin 
biaha apenas 50% di capacidad, 
di acuerdo cu e articulo scirbi pa 
Kejal Vyas. 

PDVSA no tin e fondonan pa 
inverti den su propio refinerianan, 
incluso esun na Corsou, cu tambe 
ta un refineria di PDVSA. 

E mesun PDVSA aki, cu e.o. 
Glenbert Croes, (MEP) a declara 
algun siman atras, cu PDVSA ta 
masha interesa pa Aruba den un 
posibel re-apertura di e refineria 
cu ta di Valero. 


Kejal Vyas, autor di e articulo a 
papia cu e dirigentean syndical na 
Amuay y tambe cu habitantenan 
di Paraguana, pa haya un bista di 
e situacion actual di PDVSA. 
Lidernan syndical a describe un 
situacion di peliger grandi cu 
trahadornan di refineria di Amuay 
a pasando aden, cu gasnan toxico 
pa motibo cu no tin placa pa re- 
emplaza e pompnan cu a oxide 
y tuberianan a frustia. Ta papia 
di un proceso cu a tarda pa basta 
aña caba. 

E 4 mil trahadornan na Amuay a 
mira nan salario perde na balor, 
y awendia por bisa cu nan ta 
cobra apenas un dolar pa dia, pa 
motibo di e colapso di moneda 
Venezolano. 

Mester di mas cu 600 boliar pa por 


cumpra un dolar. 

E riesgo di lesionnan ta halto p’e 
trahadornan y nan ta corda e 40 
mortonan cju a cay na 2012 den 
un explosion feroz na Amuay. 

E contrato colectivo cu e empresa 
tin pa su 122 mil empleado rond 
Venezuela ta stipula cu e compania 
estatal ta garantisa substitucion di 
equiponan di seguridad, manera 
masker, helm y safety shoes cada 
tanto luna. 

Un dirigente sindical a bisa cu 
masha tempo no ta re-emplaza e 
equiponan di seguridad menciona. 
No a renoba e CAO cu a expira for 
di dos aña pasa, pasobra PDVSA 
no tin fondo pa cumpli cu nan 
tampoco. 

Trahadornan ta pinta un 
cuadro di moral abao, causa p’e 


deterioro di condicionnan di 
trabao. Dirigentenan ambiental na 
Paraguana ta considera PDVSA un 
disaster p’e region. 

Algun di nan hasta ta papia di un 
maldicion enbes di un bendicion 
p’e region caminda diferente 
derame a cuasa dañonan enorme 
y hasta ireparabel riba tereno 
ecologico. Tur esaki ta muestra cu 
e compania estatal Venezolano, 
PDVSA no tin e fondonan necesario 
pa inverti den su refinerianan, 
corda pa cumpra refineria di 
Valero. 

Eaki mester ta un señal pa 
autoridadnan na Corsou y Aruba, 
caminda PDVSA mester inverti e.o. 
pa drecha e refineria na Corsou 
y biyones di dolar pa bolbe pone 
refineria di Valero den operacion. 
























AWEMainta Diamars, 14 Juli 2015 


3 


Casi sigur no por ehecuta e transfer tax 

Tin diferencia serio den 
Conseho di Minister 


NO ta tur Minister di Gabinete 
Eman II ta di acuerdo pa introduci 
e transfer tax pa 1 di januari 2016. 
Tin un diferencia di opinion serio 
den Conseho di Minister, cu no ta 
di acuerdo cu e ley nobo aki conoci 
como transfer tax keda introduci 
cu e unico meta pa cubri pago di 
construccion di Green Corridor. 
Si esey t’e meta, anto mihor 
pospone e ley aki, cu after all ta 
pueblo lo tin cu cargu’e (atrobe). 
Esey no ta permisible. 

ATIA siman pasa tabatin un 
reunion cu Minister di Economia, 
Mike de Meza, unda e mandatario 
a duna di conoce cu e no ta kere cu 
e ley aki por keda introduci e aña 
aki ainda. 

Masha t’e gremionan cu ta 
contra introduccion di e ley aki, 
specialmente Asociacion di Banco 
di Aruba, pasobra manera nan a 
anticipa caba, pueblo lo bay paga 
tog. 

Pa ainda, pa fin di aña bin cu ABB, 
cu sigur lo ta otro peso 
riba cartera di pueblo, 
maske con bunita e ta 
wordo pinta, cu lo 
no tin cu paga 
BBO, BAZV, * 
y algun otro 
impuesto mas, 
pero Gobierno 
ta hinca esaki asina 
bon den otro, cu 


no por bay atras den su entrada. 
Anto kende ta paga esaki atrobe? 
E pueblo!!! 

E Transfer Tax ta un di e topiconan 
mas ta wordo papia riba dje 
actualmente. E tema lo wordo 
studia, pa despues duna un 
presentacion di parti di Minister 
di Finanza, mr. Angel Bermudez 
hunto cu Minister Economico, 
ing. Mike de Meza, ora ta papia di 
reformacion fiscal. 

Manera ya anuncia Gobierno kier 
introduci e reformacion fiscal 
prome cu fin di aña, pero ningun 
hende sa con e ta hinca den otro. 

ATIA a laga sa di por ta pro un 
reforma fiscal, pero te awe no a 
haya ningun detaye di dje. 

Y si tene na cuenta cu ainda 
prome cu fin di e 
luna aki, di 
acuerdo 

cu e - 'V 

•iF-V 


protocol cu Prome Minister Mike 
Eman a firma cu Minister Roland 
Plasterk, te ainda no a discuti 
e diferente puntonan di dicho 
protocol, cu tambe lo ta funesto 
pa nos pais. 

Di mes no tin deliberacion mas 
cu e gremionan den e.o. Dialogo 
Social, cu ta masha importante 
p’e tey, pa ora di cualkier decision, 
futuro decisionnan tin aprobacion 
di mayoria di e gremionan. 

ATIA, pero tambe Camara di 
Comercio a laga sa caba, cu 
comercio no por sigui carga cu 
mas medida di parti di Gobierno. 
Tur hende ta consciente cu ultimo 
tempo, gastonan ta sigui aumenta 
pa comercio y consecuentemente 
p’e consumidor, pero e pregunta 
cu te awe no tin contesta: Kico 
Gobierno mes ta 
haciendo pa 
baha su 

' propio 


gastonan? 

Mira y analisa cua Ministernan a 
baha personal den nan respectivo 
Ministerionan? Pueblo no 
por sigui paga pa un aparato 
gubernamental asina grandi. 

Pesey mas y mas voz ta lanta, si 
Gobierno no por baha su propio 
gastonan, pueblo mester para 
duro cu nan no por sigui carga mas 
medida tampoco. 

Gremionan comercial, ta 
haya cu economia di Aruba ta 
practicamente paralisa. Maske 
cu Gobierno ta papia di varios 
inversion, pero de facto no tin 
inversion grandi ta wordo haci, 
cu excepcion di mudamento di 
haf, pero por lo general no tin mas 
inversion significante ta tumando 
lugar. 

Yloke ta haci e situacion mas peor 
ainda, e diferencia di opinion 
cu tin den propio Gonseho di 
Minister cu si no tin respet pa 
opinion di cada uno, Gobierno aki 
no ta finalisa su di dos 

periodo. 

Avenida Milo J.Croes # 118 - A 
tel: 5883948, fax: 5883945, 

Dilanti Flora Market na Dakota, 
Florario: 8.30AM-5.30PM (nonstop) 
email: doorhandle @ setarnet.aw 

PANIC PUSHBARS - DOORCLOSERS 
SECURITYSTRIPS - SWINGHINGES 
SECURITYLOCKS - DOVESPIKES 
SPANTAPALOMBA, Y MUCHO MAS 


0 




DRAGON 


CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


ZTnagon spec\áv% 



Samsung note edge 


blu sport 4.5 
afl, 210.00 


Samsung s3 mini 
afl, 315.00 


Also: Samsung S5 . s5 mini, Samsung S4, Samsung 4 mini, S3 mini etc, 
Accessories for all Samsung and Iphone models 


Toshiba Laptop 15.6" 4Gb 320Gb Harddisk. Afl. 900.00 
Hp Ink calridges. Univefsal laptop adaptGfs etc.. 
fTunes gift cards $ 10.00, $ 15.00 and $25.00, 
Google play cards and Raystation Netwoik cards. 


Sales, repair ard accessories for ail Samsung models and other cellulars. 
Unlock, rebad, reset, upgrade. replace lcd, keypad, speaker etc. 


of a vacation ? 

WaliDisneiillllorlil 



MAGIC KINGDOM 

DISNEY HOLLYWOOD STUDIOS 

SEAWORLD 

UNIVERSAL STyDIOS 

ISLAND OF ADVENTURE 







Travef Bureau Inc. 


Tel: 582-1992 



n'if/iin jour rrar A ! 


Minister Mike de Meza: 

Bureau City Inspector 
ta un "link" importante 
den e cadena pa cuido 
y proteccion di medio 
ambiente 


RECIENTEMENTE Bureau City Inspector tabata den noticia cu introduccion 
di nan uniformnan nobo y diferente informacion encuanto nan funcionamento y e 
servicionan cu nan ta duna. 

E titular di medio ambiente, bao di kende e departamento aki ta resorta, esta Minister 
Mike de Meza ta satisfecho cu desaroyonan tumando lugar na Bureau City Inspector, 
unda ainda tin diferente proyecto den planning y en general, diariamente, e team ta 
visibel riba caya den diferente accion grandi y chikito. 

Bureau City Inspector ta capta atencion den comunidad particularmente na momento 
cu tin un accion manera e proceso pa basha abao edificionan cu ta forma peliger pa 
publico, pero nan trabao ta ensera mucho mas. 

Entre otro nan ta traha riba e nivel di barionan completo, p.e. e proyecto di limpiesa 
grandi cu a tuma lugar recientemente na Mabon, y accionnan mas chikito unda cu 
nan ta bishita casnan individual. 

Tambe nan ta monitor situacionnan manera tiramento di sushi den mondi of areanan 
unda cu dumpnan ilegal ta wordo crea. 

E mandatario ta mantene un enfasis hopi grandi riba cuido di medio ambiente, cu 
na final di dia ta un elemento di gran influencia riba e higiena general y e estado di 
salud di e populacion di Aruba. 

Minister Mike de Meza ta satisfecho cu e esfuersonan di parti di e team di Bureau City 
Inspector pa nan forma di traha, cu nan metanan fiha y semper e bienestar general 
di Aruba nan dilanti. 

E trabao di Bureau City Inspector no ta di sinta den oficina, pero di ta visibel den 
comunidad, pa asisti y tuma accion na unda e problema ta, hopi biaha na su rais, tin 
biaha den situacionnan bastante facil y otro biaha cu retonan adicional basta dificil. 

REGERING VAN ARUBA 

De Minister van Onderwijs en Gezin, ais bevoegd gezag van de openbare schoien roept soiiicitanten op voor 
de vacature bij Scoi Practico pa Ofishi voor het schooijaar 2015-2016: 

Leraren, hetzij op een deeitijd of voiiedig betrekking: 

Locatie Santa Cruz: 

Docent Muziek in het bezit van muziek 2e graad of AVO-ieerkracht met affiniteit voor muziek 
(deeitijd) 

Locatie Santa Cruz 

Docent Praktijk rekenen, praktijk administratie en commercie in het bezit administratie/ commercie 
2e graad (voiiedig betrekking) 

Locatie Savaneta 

Docent Praktijk Facilitair/Verzorging, Praktijk Verzorging Plant en Dier in het bezit Agrarisch 
Onderwijs of Zorg en Weizijn 2e graad met affiniteit voor Piant, Dier en Miiieu 

Locatie Savaneta 

Docent Praktijk Facilitair, PVL en praktij administratie en commercie in het bezit Zorg en Weizijn 2e 
graad 

Verder wordt van de sollicitant verwacht dat hij/zij: 

De Nederiandse nationaiiteit bezit; 

De Papiamentse taai goed beheerst; 

Bereid is tegemoet te komen aan de specifieke behoeften van de ieeriing; 

Bereid is zich bij te schoien; 
in teamverband kan werken; 

Een positieve insteiiing heeft ten aanzien van onderwijsvernieuwingen; 

De bezoldiging: 

Oonform de Bezoidigingsregeiing Onderwijspersoneei. Secundaire arbeidsvoorwaarden conform de Landsver- 
ordening Materieei Ambtenarenrecht en Regeiing Vakantie en Vrijsteiiing van Dienst Ambtenaren. 

Informatie: 

Nadere informatie over de vacature c.q. functie-inhoud kan verkregen worden via de heer Aiexander Figaroa 
tei.: (297)-585-8023 of 584-9190. 

Uw schriftelijke sollicitatie, voorzien van een curriculum vitae en kopieén van diploma’s, 

kunnen binnen twee weken na het verschijnen van deze advertentie worden gericht aan de Minister van 
Onderwijs en Gezin, d.t.k.v. Hoofd Dienst Pubiieke Schoien, dhr. W.A. Kock, Gumana 69, Oranjestad en per 
maii naar info.dps@aruba.gov.aw. 


Michel Henriquez, 

ATIA ta desea un 
re-apertura di refineria 

Pero si esoki no to posibel, mester biso oyo n'e 
refinerio y move on 


RECIENTEMENTE, ATIA tabata presente n’e Town Hall Meeting organisa pa PARA 
riba e tema di Re-Apertura di refineria Valero. 

“Nos a wordo invita dor di sr. Jaime Falconi pa ta parti di un panel na Town Hall 
Meeting hunto cu Camara di Comercio y diferente fraccion riba e posibel 
re-apertura di e refineria. 

ATIA semper lo participa na cosnan, mientras cu no ta algo politico y 
ta beneficioso pa nos pais,” Michel Henriquez di ATIA a bisa. 

Segun sr. Henriquez, e reunion a bay un tiki fo’i sla y no a duna e 
resultado cu e organizadornan kier a trece dilanti mas bien el a bira 
un ocacion unda diferente oponencia a wordo treci dilanti y masha 
poco pregunta mes a wordo haci. 

“Na final, despues di hopi insulto na mi coleganan den panel, e anochi 
a caba sin mucho input di nos banda, haciendo e reunion aki poco 
exitoso. Na final loke cu e organisadornan a logra tabata e enfasis cu 
nan kier sr. Nelson English den e comision cual ta keda 
na Gobierno pa dicidi,” sr. Henriquez a laga sa. 

Segun Michel Henriquez, ATIA semper ta monitor e 
situacion di Valero. 


“Nan ta miembo di nos of hopi di nos miembro tabata 
participa n’e refineria. Lamentablemente ora e refineria 
a sera, hopi a perde nan entrada. Naturalmente ATIA 
kier p’e refineria habri bek p’asina tin mas empleo y mas 
entrada tambe.” 

E situacion actual den e ultimo dos pa tres aña cu e 
refineria ta sera, tabatin hopi rumor cu un dia e lo habri 
bek sea ta cu PetroChina, Paymax, PetroBras, y asina 
hopi nomber a wordo menciona pero alfin al cabo ainda 
e refineria ta para mesun caminda. 

“Mi ta kere incertidumbre no ta bon pa nos pais, ni pa 
nos economia ni p’e inversionistanan cu ta bin di pariba. 
Naturalmente ATIA lo desea pa Gobierno of e 
instancianan concerni haci tur nan posibel pa habri e 
refineria bek. 

Pero si esaki no ta posibel, mi ta kere cu nos mester bisa 
ayo n’e refineria y move on,” Michel Henriquez ta sigi 
bisa. 

ATIA tin un MoU y ta traha hopi di serca cu SNBA 
kendenan tin hopi idea y plan kico por wordo haci riba 
e tereno di Valero y desaroya e Waf di San Nicolas. 
Henter e area por wordo desaroya den un zona industrial 
y combina cu algo mas turistico. 

Tin diferente plan pa cu e area aki. Entre otro por habri 
un board walk eynan y tambe por desaroya beach eynan. 
Pero prome cu esey mester haci un limpieza, pasobra ta 
un area contamina pa mas di 90 aña caba. 

Irwin Redlener, MD. Director Nationol Centerfor 
Disaster Preparedness Columbia University 

Prome Minister Mike Eman 
di Aruba tin ideanan 
hopi progresivo 





Like Us On 


wwwiacebook.coin/AWEMainta 


.visit our website 


www.AWEMainta.com 


PROME Minister Mike Eman den su biahe 
pa Toronto, Canada a topa cu profesornan di 
Columbia University di New York, y a papia riba 
formanan con pa estrecha e lasonan entre e 
instituto educativo y pais Aruba. 

E mandatario a logra intercambia di pensamento 
cu profesor Irwin Redlener, kende ta Director 
di National Center for Disaster Preparedness di 
Columbia University na New York. 

“E encuentro cu Prome Minister tabata masha 
hopi interesante pa mi. E tin algun hopi bon idea 
pa desaroya institucionnan unico na Aruba cu na 
final lo por ta modelo p’e region y hasta resto di 
mundo. 

Su pensamento di un Green University y di crea 
un sociedad mas husto y igual, realmente ta un 
modelo,” ta loke cu Redlener a trece dilanti na 
final di e encuentro cu e mandatario. 

El a agrega cu awor e instituto ta bay explora e 
formanan den cual por tin un cooperacion entre 
Columbia University y loke Prome Minister Eman 
tin planea pa haci na Aruba, e profesor a agrega. 

Hopi biaha ta puntra con Aruba of e otro partner 
lo por beneficia di tur e sociedadnan cu Prome 
Minister Mike Eman a bin ta logrando. 

Profesor Redlener no mester a pensa pa contesta 
e pregunta aki. 

“Relacionnan manera esaki semper ta un ‘two way 
street’, unda cu kisas tin recursonan cu Universidad 
di Columbia lo por hiba Aruba, mientras cu di otro 
banda Aruba a haci hopi avance den su economia 
sostenibel, pero tambe den e sociedad cu nan ta 
trahando pa crea pa su ciudadanonan,” el a duna 
di conoce. 

E ta bisa tambe cu Aruba ta un modelo p’e region 
Caribense y Latinoamerica. 

“Prome Minister Eman tin un pensamento hopi 
progresivo pa trata di compronde tur e factornan 
necesario pa desaroyo positivo p’e pais. 

E ta trahando riba inversionnan den mucha, 
infrastructura, mantene un economia husto unda 
cu no tin diferencia grandi entre e rico y pobernan. 
Pero tambe e ta busca pa explora formanan nobo 
pa haci henter nos planeta un lugar mas sigur pa 
biba, atendiendo cu e problemanan di cambionan 
climatologico y enfocando riba establecimento di 
un Green University.” 

Universidadnan di mundo por guia un sistema 
di ciencia nobo, pero tambe formanan nobo pa 
soluciona problemanan, cu lo por yuda mundo 
deal cu e menasanan di existencia manera 
cambionan climatologico. 

Si hinca henter e concepto aki bou di capa di un 
Green University, e lo ta un idea hopi noble y ta 
interesante con e ta funciona y si e ta exportabel 
pa otro partinan di e region y di resto di e planeta, 
e profesor a duna di conoce. 

Parlamentano mr. Xiomara Ruiz Maduro: 

Prome Minister Mike Eman mester atende retonan 
na cas of retira pa modela como orador den exterior 


“NOS pais tin yen di reto y 
ta parce cu Prome Minister 
Mike Eman ta core biaha 
bay den exterior pa no 
mester enfrenta ningun 
di nan. 

Poco dia pasa mes, BBO 
a subi na Aruba y Prome 
Minister Eman tabata 
ausente. Aworaki ainda 
no tin claridad riba e 
supervision financiero 
di nos pais dor di CFT y 
Prome Minister Eman no 
tey pa splica pueblo nada 
ya cu e ta duna speech den 
conferencia na Toronto, 
Canada. 

Y ya caba e mandatario ta 
preparando biahe pa Paris 
pa bay bolbe duna speech. 
E modo di proceder aki ta 
un falta di respet pa pueblo 
di Aruba. 

Prome Minister Eman 
mester atende retonan 
na cas of e mester retira 
pa modela como orador 
den exterior”, asina 
Parlamentario di MEP, 
mr. Xiomara Ruiz Maduro 
a duna di conoce ayer 
aden conferencia di prensa 
seminal di MEP. 

ENBES DIELIMINA TA 
SUBIBBO 

Dia di e reunion publico na 
Parlamento pa hisa BBO, 
Prome Minister Eman a 
briya cu su ausencia. 
Presidente di Parlamento 
a bisa cu Prome Minister 
Eman tabata di biahe, 
pero no tin ningun 
corespondencia pa bisa 
unda Prome Minister 
Eman tabata. 
Remarcabel ta cu e dia 
despues si Prome Minister 
Eman tabata plak sticker 


di: “Orguyoso di mi Pais”. 
Esaki ta un falta di respet 
y un bofta den cara di 
pueblo, segun Xiomara 
Ruiz Maduro. 

SUPERVISION 

FINANCIERO 

Prome Minister Mike 
Eman a firma protocol 
dia 2 mei 2015 pa hinca 
Aruba bou di supervision 
financiero di Hulanda for 
di 1 augustus 2015. 

Pero faltando menos cu 
un luna ainda ningun 
hende sa kico ta bay 
pasa. A core nombra un 
representante den CFT pa 
Aruba, pero ningun ley pa 
supervision financiero a 
yega Parlamento. 

Mas tristo ta cu Prome 
Minister Eman no ta splica 
kico e consecuencia lo ta si 
su Gobierno no cumpli cu 
e deadline di 1 augustus 
2015. 

RETONAN BERDADERO 
DINOS PAIS 

Prome Minister Eman ta 
tira speech den exterior 


pa gaba cu e retonan 
energetico, economico y 
social di nos pais. Pero e 
no ta splica con el a castiga 
e pueblo aki cu prijs halto 
pa awa y coriente pa via di 
hedging. 

E mandatario no ta bisa 
con el a stanca economia 
di e pais aki cu su falta di 
decision, cu su medidanan 
dor di mal gobernacion. 

Y claramente e no lo bisa 
con su Gobierno a haci e 
pueblo aki pober cu un 
costo di bida haltisimo. 

MINISTER PRESIDENT 
OF ORADORPAMODELA 
DEN EXTERIOR 

Premier Eman no por 
sigi falta pueblo 
respet boftando A 
nan cu 




o 


tanto biahe pa exterior sin 
cu e ta atende e retonan na 
nos pais pa cual el a haya 
e confiansa y e mandato 
di e pueblo aki, segun e 
Parlamentario di MEP, mr. 
Xiomara Ruiz Maduro. 

E ta un berguensa cu e 
Prome Minister di nos pais 
ta core sconde den exterior 
pa no duna pueblo cara. 

P r o m e 


Minister Eman mester 
scoge, sea e ta Minister 
Presidente di Aruba of e 
ta retira pa modela como 
orador den exterior. 




Gobiemo di Aruba 


Anuncio 


Pa medio di esaki, personal di Hulpbestuurskantoor • Noord, ta anunda 
cu nos oficinanan lo ta cera dianan: 

15 (diaranson) y 16 (diahuebs) di juli 2015. 

Motibo di esaki ta mudamento pa nos localidad nobo den MFA-Noord. 

Nos ta pidi disculpa pa cualke inconveniencia cu esaki por trece pa nos dientenan. 
Hulpbestuurskantoor ta reanuda su servicionan 17 di juli 2015. 

Embahador di Reino nobo 
na Washington a bishila 
minisler Boekhoudt 



“Di e manera aki Merca y Aruba ta cana 
paralelo pa loke ta un maneho duradero, 
energia berde y innovacion,” asina 
embahador Henne Schuwer 
a bisa. 

Henne Schuwer tabata 
embahador di Reino 
na Bruselas. 


DEN HAAG - E embahador nobo di Reino 
Hulandes na Wasinghton DC Henne Schuwer 
a haci un bishita di cortesia cerca Minister 
Plenipotenciario Alfonso Boekhoudt. 


Durante di e encuentro embahador Schuwer 
a elabora ariba e rol di embahada di Reino 
na Washington y cu den esaki e contacto ta 
estrecho cu e Minister Plenipotenciario na 
Washington. 

Un di e tema cu a papia ta prolongacion di 
e contracto di e Forward Operations 
Location (FOL) na Aruba, cu ta 
termina na 2016. 

Tambe a papia ariba 
e proposicion di 
Estados Unidos pa 
un pre-clearance na 
aeropuerto Schiphol, 
similar cu e systema 
cu ta existi na 
aeropuerto Reina 
Beatrix. 

Embahador 
Schuwer a bisa di 
tin hopi aprecio pa 
e rol activo cu Prome 
Minister di Aruba Mike 
Eman ta hunga riba e 
tereno di energia sostenible. 

Por nota cu vice presidente 
di Merca Joe Biden tambe a 
tuma initiativa riba e tereno 
aki y ta pidi atencion pa esaki, 
principalmente cu pais den 
Caribe. 

Secretario General di Organisacion di 
Estadonan Americano, Luis Almagro 

Loke Aruba ta haciendo OAS 
tambe kier implementa bou 
su miembronan 


LUIS Almagro, Secretario General di OAS (Organisation of American 
States), a participa den Toronto Global Forum y a expresa di tin un 
bon relacion cu Aruba y su Prome Minister Mike Eman. 

El a expresa esaki na final di un encuentro cu e delegacion di Aruba 
cu tabata participando den e Toronto Global Forum. 


“E reunion tabata hopi positivo. Nos ta sigui hopi di serca tur loke 
ta pasa den e continente y cu e Prome Minister Eman di Aruba nos 
tin un bon relacion personal,” Almagro a expresa. 

Luis Leonardo Almagro Lemes ta un hurista, politico y 
ex-Minister di Relacion Exterior Uruguayo. 26 di mei 
ultimo el a asumi e cargo di Secretario General di OAS. 



Aunke Aruba ta un isla chikito, sr. Almagro ta na altura 
di tur loke pais Aruba y su Prome Minister Mike Eman 
ta haciendo riba tereno di maneho sostenibel y energia 
duradero. 

“Nos ta kere cu loke Aruba ta haciendo den su 
gobernacion riba tereno di sostenibilidad, bienestar di su 
ciudadanonan, reparticion mas husto di e beneficionan. 
Tur e elementonan aki ta loke nos kier p’e trabou di 
OAS y intercambio di pensamento riba esaki, semper 
ta fructifero.” 

Na mesun momento el a informa cu el a compromete 
su mes pa participa den e Green Conference, cu ta 
wordo organisa dor di Gobierno di Aruba, cu ta tuma 
lugar dianan 26 y 27 di october, cu lo trata e temanan 
di energia renovabel. 

“E ta un bon oportunidad, ya cu e diversificacion 
energetico den Caribe ta algo imperativo y e trabou cu 
Aruba ta realisando ta fundamental, como ehempel y 
impulso pa otronan.” 

E tema di energia, Almagro a señala, ta un prioridad 
pa tur pais di Caribe, pasobra energia t’e instrumento 
fundamental pa desaroyo den Caribe. 

El a recorda cu durante e campaña hiba pa Secretario 
General di OAS e tabatin e chens di bishita casi tur e 
paisnan y combersa cu nan riba nan prioridadnan. 

A resalta cu energia t’e prioridad, principalmente 
creacion di sistemanan nobo den produccion di energia 
ta importante pa Caribe. 

“Paisnan cu a bay bon, manera Aruba, ta un modelo cu 
por wordo implementa den paisnan cu condicionnan 
similar,” el a duna di conoce. 





Bureau Traimerdia heeft vacatures voor de functie van 


medewerker groepsbegeleiding 


Wij zijn op zoek naar medewerkers (m/v) groepsbegeleiding voor onze naschoolse opvang van kinderen uit het 
kleuter-, basisonderwijs- en speciaal onderwijs van Traimerdia. 


Vereisten: 


een afgeronde M.B.O.-opleiding in de richting van het werken met kinderen; 

de Nederlandse nationaliteit bezitten en ingeschreven zijn in het bevolkingsregister van Aruba; 

grote liefde hebben voor het werken met kinderen en goed met ze kunnen omgaan; 

leergierig en bereid zijn om zich te ontwikkelen ten gunste van de kwaliteit van de kinderopvang; 

bereid zijn bij te dragen aan een gezonde vorming van de kinderen; 

over goede communicatieve vaardigheden beschikken; 

beschikken van een grote mate van verantwoordelijkheidsgevoel en van teamgeest; 
flexibele, energieke en creatieve persoonlijkheid, evenals een positieve instelling bezitten; 
goede lichamelijke gesteldheid: gezond zijn en goed kunnen bewegen; 
zwemdiploma A is een pré; 
minimaal 20, maximaal 40 jaar oud; 

parate beheersing van minimaal de leerstof van rekenen en taal van de basisschool; 
het beheersen van het Papiamento en het Nederlands in woord en geschrift. 


Taakomschrijving: 


• verantwoordelijk voor het begeleiden en stimuleren van ± 24 kinderen van de kleuter-, basisonderwijs- 
en speciaal onderwijs bij alle activiteiten die de naschoolse opvang Traimerdia biedt; 

• het schriftelijk maken van de weekplanning en het treffen van alle voorbereidingen voor het optimaal 
kunnen functioneren gedurende de werktijden in het centrum. Deze werkzaamheden vallen buiten het 
begeleidingsproces op het centrum; 

• het bijhouden van diverse rapportages, waaronder de presentielijst, het kind-volgsysteem voor de 
ontwikkeling en het gedrag van het kind en de verzamelstaat huiswerkbegeleiding; 

• het schoonhouden van het gebruikte klaslokaal evenals de specifieke ruimtes van en door Traimerdia 
gebruikt; 

• het volgen van scholing en het bijwonen van vergaderingen zowel in het centrum als met het Bureau 
Traimerdia gedurende het hele jaar; 

• het volgen van de 'lnterne opleiding' in de eigen tijd; 

• benoeming voor 31 uur, bestaande uit de dagelijkse begeleiding van een groep kinderen van maandag 
t/m vrijdag gedurende 4,7 uur, verplichte scholing per week (in de ochtend- en/of de avonduren) 3,5 
uur, voor voorbereidingswerkzaamheden, de weekplanning en het bijwonen van vergaderingen 4 uur. 

Geboden worden: 

• een prettige en uitdagende werksfeer; 

• een arbeidscontract voor 1 jaar bij Bureau Traimerdia, ressorterend onder de Dienst Publieke Scholen. 

Een kennis- en vaardigheidstest, een lichamelijke conditie test, een snuffelstage en een evaluatiegesprek kunnen 
deel uit maken van de selectieprocedure. Sollicitanten dienen een sollicitatiebrief, gericht aan de coórdinator van 
Bureau Traimerdia, mw. drs. Miranda Bareño, vergezeld van het ingevulde sollicitatieformulier met bijlagen, 
uiterlijk 10 juli 2015 in te dienen bij Bureau Traimerdia, Cumana 69. Voor sollicitatieformulieren en verdere 
informatie, verband houdend met de sollicitatie kunnen gegadigden terecht bij Bureau Traimerdia, 
telefoon 582-8794 / 582-8796. 

Minister nnr. drs. Arthur Dowers di bishito na KIA 

A starl proceso pa yega na un 
Managemenl Team nobo pa KIA 

Top funcionarionan a garantisa cu maneho lo continua sin problema! 





For di momento cu a bira conoci cu e Director 
di KIA a tuma su retiro, mesora Minister di 
Husticia, mr. drs. Arthur Dowers tabata den 
contacto cu e top funcionarionan di e instituto 
coreccional, pa sigura continuacion di maneho. 
Nan a garantisa cu e maneho ta continua sin 
problema y a base di esey mes e mandatario a 
bishita e team di maneho siman pasa. 

“E combersacion a bay bon. Nos a haya hopi 
oportunidad pa intercambia di diferente punto 
y pa por garantisa cu e maneho ta sigui”, asina 
Minister Dowers a duna di conoce na su salida 
for di KIA. 

El a enfatisa cu tabatin algun decision den e 
maneho anterior cu trahadornan no a keda 
contento cu nan y cu el a opta pa pidi e Director 
pa wanta cu nan, pero tabatin decisionnan 
tambe cu aunke e trahadornan no tabata 
contento, cu e mes como mandatario a re- 
enforsa serca e Director saliente. 

Anto ta specialmente e decisionnan ey e kier a 
sigura cu nan lo sigui sin adaptacion. 

“Mi a haya garantia cu e grupo aki lo sigui cu 
maneho di e organisacion bou liderazgo di e top 
funcionarionan y cu nan lo haci tur nan esfuerso 
pa tur hende duna di nan parti pa garantisa 
seguridad y trankilidad”, asina Minister Dowers 
a splica. 

Mas leu, den un tono mas serio, el a enfatisa cu: 
“Un prizon, manera mi a bisa na varios ocasion, 
cu tin su retonan grandi. E no ta un organisacion 
facil pa maneha, pero mi ta kere si cu nos tin 
suficiente hende di experencia cu por garantisa e 
maneho diario y continuo na un nivel mas basico 
den e organisacion”. 

Pa loke ta trata e maneho na un nivel mas 
strategico y tactico, lo mester establece un 
directiva pa e organisacion. Y esey ta un trayecto 
cu a start mesora. 

N’e momento aki e mandatario ta na mesa cu 
varios persona, posibel candidatonan, p’asina 
dicidi con lo sigui cu maneho di KIA. 

Tambe a acerca un ex-miembro di staff di 
KIA, cu entretanto a baha cu pensioen, pa 
si e lo por asisti den e proceso, debi na su 
conocemento y experencia, y el a acepta di 
asumi un responsabilidad di yuda canalisa e 
proceso pa yega na un “management” nobo pa 
Instituto Coreccional Aruba, KIA. 

CBS ta informa: 

Na fin di 2014 Aruba a conta cu 
un total di 108374 habitante 


RECIENTEMENTE Oficina Central di Estadistica (CBS) a emiti 
su ‘Demographic Bulletin’ di e di cuater kwartaal di 2014. Den e 
publicacion aki varios dato, informacion y indicador demografico 
interesante ta wordo presenta, manera entre otro e cifra di poblacion 
total di Aruba cu na 2014 a yega te na 108374 habitante (2013:107305 
habitante). Tambe ta ser presenta un tabel di e cantidad di babynan 
cu a nace den 2014, segun edad di e mama. Banda di e cantidad di 
nacementonan, e cantidad di esnan cu a fayece tambe ta ser describi 
y esaki segun categoria di edad y sexo. 

Un grafico interesante cu ta wordo presenta den e Demographic 
Bulletin aki ta e porcentahe di babynan cu a nace dentro di matrimonio 
durante e periodo di 2010 te cu 2014. Nos por mira cu esaki a crece 
gradualmente for di 59.5% na 2010 te na 66.7% na 2013. Sinembargo 
na 2014 esaki a baha un poco te na 65.3%. 


Un otro grafico interesante ta e porcentahe di personanan cu a fayece 
promer cu nan a yega e edad di 60 aña. Nos por mira cu den forma 
continuo e grupo menciona a baha durante e ultimo 4 añanan, esta for 
di 25.1% na 2011 te cu 18.5% na 2014. 

Alabez den e publicacion aki tin un tabel den cual e parti di migracion 
ta ser describi. Mester constata cu e cantidad di hendenan cu a drenta 
Aruba (inmigracion) a baha for di 3335 persona na 2013 te na 2683 
persona na 2014 y esnan cu a sali for di Aruba (emigracion) a aumenta 
for di 2291 persona na 2013 te na 2347 persona na 2014. Pues e 
migracion neto cu na 2013 tabata +1044, na 2014 esaki a baha te na 
-336 persona. 

E publicacion “Quarterly Demographic Bulletin, 4“’ quarter 2014” ta 
obtenibel caba riba website di Oficina di Central di Estadistica: www. 
cbs.aw 


Craph 2 Births aut of wedtock as a percentage 
□ f ail4 births 

Graph 3 . Proportion of persons dving before 
reaching the age of GO years 

Maske cu no tin mucho publicidad na Aruba 

Caso Troya a ser investiga na Aruba tambe 

E caso cu a haya nomber di Troya, a percura pa masha noticia, specialmente 
na Corsou y Hulanda, unda varios persona a keda deteni na Corsou, Hulanda 
y na Merca. Den e caso aki, ta trata di famia di un conocido comerciante di 
fam, Grynsztein, kende fuera di tin negoshi na Corsou, lo tin negoshi tambe 
na Aruba y St. Maarten. Na Aruba, segun informacion, nan ta conoci como 
grupo Monterey. T’asina cu for di siman pasa, autoridad hudicial a cuminsa cu 
varios detencion, unda nan Corsou a detene N. Grynsztein hunto cu 4 persona 
mas y otro miembro di dicho famia na Merca y un sobrino na Hulanda. 

Na Hulanda, Ori Grynsztein (41 aña) a ser laga den libertad, despues di a 
keda interroga pa 3 dia. Yiu mayor di N. Grynszteun, esta Isaac a keda deteni 
na Merca y awor ta pendiente extradiccion pa Hulanda. E Venezolano cu 
a keda deteni relaciona cu e caso aki, a keda identifica como Luis Adolfo 
Gonzales di 31 aña. E ta un supervisor di un compania di telecomucacion. 
Maske cu Ori a keda den libertad, e ta keda un sospechoso den e caso grandi 
di labamento di placa, cu manera menciona a nomber di Troya. 



Resort 




HOLIDAY INN RESORT ARUBA AN AFFILIATE OF 
THE INTERCONTINENTAL HOTELS GROUP SEEKS 
APPLICANTS FOR THE FOLLOWING POSITIONS: 

- FRONTDESK SUPERVISOR - 
- FRONTDESK CLERK - 

Prerequisites: 

Experience preferred 
Willing to work shifts 

Good knowledge of English and Spanish 


If you are Interested, please apply by e-maillng your resume to 
sandra,curtls@lhg,com or apply In person at the Human 
Resources Department between 8:00 a.m. - 4:00 p.m. 

Specialmente esnan cu a stop di bay scol of a cay den man di husticia 

"Leerwerk Irayect" 

la brinda hebennan un eporlunidad mas 

Un proyecto tinancia pa Cede Aruba, Samenwerkende Fondsen y Ministerio di Enseñansa 



DIASABRA anochi Minister di Husticia mr. drs. Arthur Dowers, kende n’e momento aki ta alabes tambe Minister 
di Enseñansa interino, a atende e entrega di diploma di e hobennan cu a caba e curso cu exito di “Leerwerk trayect” 
duna dor di Reclassering. 

E trayecto aki a cuminsa desde aña 2011, bou maneho di e mesun Minister Arthur Dowers, e 
tempo ey cu ambos cartera di Husticia y Enseñansa. El a haya sosten di Reclassering, Cede 
Aruba y Samenwerkende Fondsen, kendenan a percura cu financiamento pa start e proyecto. 

Sinembargo e no tabata suficiente, pa cual Gobierno a cay aden y a percura pa subsidio 
adicional pa cubri gastonan den e proyecto aki. 

A haci uzo di oportunidadnan den enseñansa mes pa por a acomoda e trayecto aki. 

Ta trata di un proyecto pa hobennan cu di un of otro forma a cay for di e sistema di enseñansa, 

sea cu nan mes a sali of cu scol a saca nan afo, mayoria bes pa 
motibo di nan mal comportacion. 


Na momento cu a start cu e proyecto, Minister Arthur Dowers 
a haci un apelacion na Reclassering pa no tene cuenta 
solamente cu e hobennan cu a cay den man di husticia, 
sino tambe cu esnan cu a stop di bay scol sin caba ningun 
sorto di scol of estudio. 

Esaki a bira ideal p’e grupo aki, pasobra e t’e unico trayecto, 
“leerwerk trayect” den cual ta duna un grupo di hoben un 
oportunidad mas pa logra un diploma pa por drenta nos sistema 
laboral miho prepara. 


“Mi ta masha contento di anuncia awe despues di 4 aña cu nos 
a cuminsa, cu nos a logra hinca hopi hoben den e trayecto aki. 
Varios di e hobennan a gradua caba y awe nochi nos ta entrega 
nan e diploma”, asina Minister mr. drs. Arthur Dowers a bisa 
cu un sonrisa di satisfaccion riba su cara durante e evento 
teni na The Ballroom den De La Sallestraat. 

“Mi ta sumamente contento y ta gradici tur esnan cu a 
coopera cu e proyecto aki, manera ta Reclassering, Cede 
Aruba y Samenwerkende Fondsen, sin lubida Ministerio 
di Enseñansa cu ta entrega e parti teoretico 
di enseñansa, pero tambe e companianan cu 
ta coopera p’e studiantenan por core stage y 
haya experencia practica den e trayecto di nan 
educacion”. 


E mandatario ta convenci cu lo por implementa 
e trayecto aki den un forma mas amplio cu t’e 
caso awor. Tambe e ta spera cu otro aña lo por 
duna mas hoben un oportunidad, sea cu nan a 
cay for di nos sistema di enseñansa of nan a cay 
den man di husticia, pa nan tambe por sigui e 
trayecto cu lo yuda nan haya un trabou. 

Na final Minister Artur Dowers a expresa di ta 
spera cu den enseñansa mes lo por re-evalua 
algun norma, pasobra e ta haya cu nan ta 
mucho rigido y cu den cierto forma enseñansa 
mes ta strobando un grupo di hoben pa por 
caba nan estudio pa por drenta nos mercado 
laboral. 

Dongui Oduber 

Grado di ocupacion na holeinan a 
baha den luna di {uni 2015 


“NOS unico pilar economico turismo no 
ta loke Otmar Oduber ta pretende cu e ta. 
Diaramente mi ta combersa cu taxistanan, 
esnan cu ta traha den horeca, esnan cu ta 
traha den hotelnan y esnan cu ta traha den 
watersports. Tur hende trahando den e sector 
aki ta bisami cu e situacion no ta bon. 
Mientras Otmar Oduber ta keda informa 
pueblo cu turismo ta creciendo e cifranan ta 
demostra lo contario”, segun Dangui Oduber 
(MEP). 

Na luna di juni no solamente tabatin un 
caida dramatico atrobe den turismo crucero 
sino tambe e grado di ocupacion di kamber 
di hotelnan a cay. Con un Minister kier sigui 
manipula pueblo anto grado di ocupacion 
nan hotelnan a cay. Grado di occupacion di 
hotelnan a baha cu 4.8% y na luna di juni 2015 
y esaki tabata unicamente 68.9%. 

No solamente e grado di ocupacion di kamber 
di hotelnan a baha sino tambe e “occupied 
room nights”. 

Esaki t’e anochinan cu kambernan cu ta ocupa 
pa anochi. E “occupied room nights” a baha 
dramaticamente cu double digits y a baha cu 
17.1%. 

Na juni 2014,96,626 kamber ocupa pa anochi 
y esaki a baha na juni 2015 te na 80,191. 

Un caida den kambernan ocupa di 16,435 
kamber pa anochi menos ocupa. 

Esaki t’e resultado di e maneho di Minister 
Otmar Oduber di atrae turistanan cu no ta 
keda na hotelnan sino otro caminda. 

E desaroyo aki ta algo sumamente preocupante 
y sigur ta algo cu mester tene debido cuenta 
cune, segun Dangui Oduber (MEP). 

Aki bou por mira e prestacion di hotelnan 
durante luna di juni 2015 compara cu juni 
2014. 

Si bo mira cu Gobierno a aumenta e room tax 
y apesar di esaki e REV PAR apenas a subi cu 
2.9% ta un indicador cu hotelnan mester a 
reduci nan prijsnan di kamber drasticamente 
pa por atrae turistanan. 

Esaki por ta algo hopi peligroso y tendecioso 


June 2015 

2015 

2014 

2015/2014 
% change 

RDonns 

3,877 

4,368 

-11.2% 

ARN 

116,310 

131,040 

-11.2% 

ORN 

80,191 

96,626 

-17.0% 

% occupancy 

68.93S 

7J.7% 

-4.8% 

ADR 

S2i0.39 

S191,24 

10.0% 

Rev Par 

S145.05 

S141.02 

2.9% 


y ta pesey ta importante pa Gobierno pone un 
paro na tanto medida mirando cu no solamente 
e ta afectando cartera di pueblo sino tambe 
turistanan y e cost of doing business na Aruba. 
Gobierno ta bezig ta outprice Aruba y esaki por 
afecta nos unico pilar economico. 



“Nos ta lamenta cu 
Gobierno y Minister 
Otmar Oduber ta 
keda malinforma 
comunidad, pasobra 
mi ta kere como 
gobernante mester 
informa e pueblo 
corectamente. Si e 
cifranantaboninforma | 
esaki, pero ora e cifranan 
no ta bon mester informa 
pueblo tambe pa tur hende 
por ta na altura di e situacion 
real den nos turismo”,Dangui 
Oduber a conclui. 

Awe 14 di juli MEP ta recorda 
e di 16 aña di fayecimento di 
sra. Grace Heronimo-Bareño 




AWE 14 di juli ta un fecha riba cual nos ta recorda e di 16 aña di 
fayecimento di un gran Politico/Gobernante y dama ehemplar den nos 
comunidad, esta sra. Grace Heronimo-Bareño. 

Grace a nace na Aruba dia 22 di maart 1945. Na un edad hoben caba 
Grace a tuma e decision pa drenta arena politico y tabata na e eleccion 
di Eilandsraad di 1975 cu Grace Bareño, como e promer dama cu a yega 
di aparece riba lista di nos partido, den su promer salida a obtene 455 
voto, cual ta un cantidad considerabel e tempo ey. 

Te cu e eleccion di 1989 Grace fielmente a aparece riba lista di MEP. 
Grace tabata tambe e promer dama na Aruba cu a asumi e encargo di 
Diputado di Teritorio Insular di Aruba. 


Durante di su trayectorio como gobernante, Grace a dedica gran parti 
di su trabao den e area social y a percura specialmente pa esnan cu 
limitacion den comunidad ya cu den pasado como profesional su 
persona semper a traha incansablemente pa e grupo special aki, e.o. 
na Bibito Pin School na Piedra Plat. 

Grace tabata tambe miembro di Eilandsraad. Como politico activo 
Grace a lucha schouder cu schouder cu nos Libertador Betico Croes y 
tabata danki tambe na su perserverancia y contribucion valioso awe 
Aruba ta un pais liber den Reino Hulandes. 

Como muestra di aprecio y reconocimento, MEP a duna e hala femenino 
di partido e nomber di Forza Femenino Grace. 

Su lealtad incondicional na su partido MEP y su stimacion pa Aruba lo 
keda semper wordo recorda. 



AC/DELCO 

MACBATTEFy 


OFFICESPACE 
FORRENT200III2 
ATM0RGENSTER12-B 
CALL: 5831001 


%^.N 0 fflERS 

^olishes'Waxes'Cleaners 


\ LEAKS 


SYNTHETIC BLEND MOTOR OIL 
ONLY AWG. 8.95 QUART 


Stiell 

HELlX 
| 0 . Kendall 

MOTOR OIL 


MbRGENSTER #12 


MOTOR 011-3 


-B TEL: 583 1001 


TIPO Dl CAMBIO OFICIAL 

vykbpQMJidi 2005 

tellormainla 

Placa Extranhero 

BankPapieren 

Wisselen,Cheque Benta 

ReisChequeen na 

OverBoekingen Publico 

L5Dollar 

177 

178 180 

CANDolla- 

138 

I—1 

I—1 

EngdsePondSlHling 

2.70 

2.75 281 

ZwfeaseFrankperCHF.lOO 

187.63 

18835 189.15 

NeclArtGLJcteiperANG.]DO 

9600 

100.00 bljetlEn 100.20 
dici./o\eboel<ing 100.00 

japanse^perjPY. 10.000 

14607 

144.38 145.83 

ELrDpa-XEU.100 

195.01 

19679 19877 


Provision di Devisa 1.3% 
Segun articulo 12 di Afkondigingsblad 
diAnibal991nr.GT32. 
BancoCentrai diArubatadefini 
etipodicambiooficiaipae 
cambionan di piacaextranhero. 

BANCODICARIBE 

Rudy Richardson (MEP) 

Segregación Economico na Aruba 



NOS tin cu rechasa cu San 
Nicolas y varios otro area di 
nos Pais ta keda den un estado 
primitivo. Na e ultimo reunion 
na Teresita Center organisa pa 
e grupo/cuidadanonan PARA e 
tawata hopi bisto. 

Panelistanan tawata SNBA, KvK, 
MEP, AVP, PDRy ATIA. Un reunión 
cu tabata necesario mirando 
e estado di San Nicolas anto e 


plannan ad hoc di Gobierno. 
Gobierno ta institui un comisión 
despues di dos luna door di un 
mocion den Parlamento anto e 
miembronan no ta cai den bon 
tera pa e profesionalnan den e 
sector aki. 

E confiansa den e Minister 
encarga ta polarisa mirando cu 
su track record y su decisiónnan 
na nivel ehecutivo ta desastroso. 


E Minister ta admiti cu re-apertura 
di nos Refineria lo ta mihor cu 
cualkier hotel cu lo por bin na 
Seroe Colorado. 

Hasta si bin tres hotel mes e no lo 
tin e impacto economico manera 
e Refineria. 

Tambe e Minister encarga ta bisa 
cu Valero tin apenas un paar di 
Miyon pa haci e desmantelacion 
y limpiesa di e tereno. Algo cu lo 
tuma hopi mas capital pa limpia 
un tereno contamina pa casi 100 
aña. 

Tur e Gremionan Comercial 
menos SNBA, no ta kere den e 
Refineria. E gremionan aki ta 
papia di alternativa inconcreto y 
sin e estudio adecua. 

Pa varios aña a neglisha e parti aki 
anto awo kier bin pretende cu nan 
sa mihor. No ta awo San Nicolas 
falta crecemento económico. 

Nos ta un Aruba anto e calidad 
di bida den cierto areanan ta 
alarmante. Mi nunca lo acepta 
un mentalidad di segracion 
económico. 

Aruba no ta di un paar di 
comerciante pero e ta di nos 
tur anto e actitud aki no ta uno 
progresivo. Nos mester e pilar 


económico aki mas cu nunca 
pasobra nos pueblo no por biba di 
Turismo so. Nos mester e cuponan 
di trabao pa crece e media clase di 
Aruba anto tambe pa entradanan 
mas halto pa nos clase trahador. 
Mi no ta kere den sprookjes ni 
tampoco un Gobierno cu a mustra 
cu nan no ta kere den e Refineria 
cu no tin e interés di e pueblo 
di San Nicolas na pecho pero 
ta drecha cada skina di Playa 
anto cumpra hala di edificio sea 
directo of cu Monumenten Fonds. 
Esey ta nan prioridad. Nos ta 
para pa progreso equal anto si 
esey no por anto e ora pueblo tin 
cu saca su conclusion di e actual 
Gobierno. 

San Nicolas no kier sigui den 
e rumbo cu e ta actualmente 
unda no tin cupo di trabao y un 
comercio limita. 

Nos kier integración económico 
pa nos hendenan. Ta seis aña caba 
Gobierno no a haci nada concreto 
pa San Nicolas. 

Nos no kier hala di storia pa 
campaña politico nos kier 
proyectonan concreto. Pueblo 
kier su Refineria bek anto nos di 
MEP ta kere den esaki. 




MESTER Dl PLACA? 


EMPENA Y CUMPRA ORO 


PASA Y COMPROBA PA BO MES! 


O JUWELENHU 

ORARIO lOAM - 6PM DIALUNA TE D 


ISJE 

DIABIERNA 


^RANJESTAD WERFSniAAT 7 LOK. 12 TEL 598 4141 O SAN NlCOLAS B. V/D VEEN ZEPPENFELDSTRAAT 14 TEL 584 4141^ 

Servkio pa 
Comunidad 


AWE 




Emergencia 


Brandweer: 

911 

Polis: 

100 

Polis Oranjestad: 

102 

Polis San Nicolas: 

104 

Polis Santa Cruz: 

105 

Polis Shaba: 

107 

PolisTipLine: 

11141 

Ambulance San Nicolas: 

584-5050 

Ambulance Sasaki: 

582-5573 

AmbulanceWayaca: 

582-1234 

Hospital: 

527-4000 

Centro Medico San Nicolas: 

524-8833 

SVB (AO-Ziekmelding): 

527-2782 

Botica na warda 

Pabou di Brug: oakota N.v. 

Pariba di Brug: Serv. Seroe 

Preto N.V. 

Dokterna warda 

Pabou di Brug: 


Pariba di Brug: Every 


Servicionan 

ELMAR Storingdienst: 

523-7147 

SETAR Storingdienst: 

117 

Digicel: 

145 

WEB Storingdienst: 

525-4600 

Reina Beatrix Int'l Airport: 

524-2424 

Serlimar: 

584-5080 

Arugas: 

585-1198 

Guarda Costa: 

913 

Funeraria 

AD Patres: 

5842299 

Aurora: 

5886699 

The OliveTree: 

5820000 

Fundacion 

Rode Kruis Aruba 

582-2219 

FADA: 

583-2999 

Fundacion Respeta Mi: 

582-4433 

Fundacion Guia Mi: 

587-1677 

Muheden Dihcultad: 

583-5400 

Telefon pa Hubentud: 

131 

Centro Kibrahacha: 

588-3131 

Stichting Bloedbank: 

587-0002 

MaryJoan Foundation: 

588-9999 

|Koningin Wilhelmina Fonds:582-0412| 

Curasoleño di 31 aña asesina na Hulanda 



DEN HAAG - Diabiema anochi un homber Curasoleño 
di 31 aña a perde su bida den caya na Den Haag ora el 
a keda alcansa mortalmente. 

Ta trata aki di Jursley Cijntje. Jursley ta di bario di 
Montaña y a bay biba na Hulanda cu famia tempo e 
tabatin 9 aña. Despues e famia a regresa Corsou. 

Tres luna pasa, Jursley ta dicidi di bay bishita mama di 
su yiu na Hulanda, y a keda biba na Den Haag. 

Mama di Jursley a indica cu niun momento su yiu 
a keda likida manera a bin dilanti den medionan di 
comunicacion. No tabatin cuestion di likidacion pa droga 
of fiamento di placa. E mama cu ta biba na Corsou a 


haya informacion for di Hulanda kico a pasa cu su yiu. 
E caso di tiramento aki tin di haber cu posibel discusion 
pa cu mucha muher. 

Segun e mama a conta, cu riba e dia ey e yiu a sali cu un 
amiga y a bay un café. 

Den e café a surgi un discusion cu un otro homber 
probablemente riba asunto di un mucha muher. 

Aki cos lo a sali for di man y e agresor a saca un arma di 
candela y los un tiro riba Jursley. 

Ora e amigo di Jursley a sali pa defende, e tambe a 
wordo herida. 

Despues e agresor a bira y a bolbe los tiro riba Jursley 
kende ya tabata benta abou. 

Aparentemente e agresor lo ta un Curasoleño tambe. 
Polis di Hulanda ta indica cu ta dos homber a wordo 
tira. Jersey mester a wordo reanima dor cu su situacion 
tabata grave y hiba cu ambulance pa Hospital. Un rato 
despues el a muri. 

Polis no tin mucho informacion kico a pasa. 

No ta conoci pa Polis si nan a keda tira den e caya unda 
nan a wordo haya mes. Tampoco ta conoci pa Polis si 
tabatin testigonan n’e sitio. 

E di dos homber cu a resulta herida tin 34 aña y tambe 
ta biba na Den Haag. El a wordo hiba hospital den un 
estado critico. 

Investigacion riba e caso aki ta sigi pa pone man riba e 
malhechor y trece claridad den e caso aki. 


AMAK ta felicitá Parlamento pa aprobá 
proposicion di ley pa proteccion di 
artistanan Arubano unánimamente 


WILLEMSTAD - Directiva di AMAK (Asociacion 
di Musico y Artista di Korsou) a manda palabranan 
di elogio pa Parlamento di Aruba, cu den un forma 
unánime a aceptá un mosion di Parlamentario Jeffrey 
Kelly, pa mas pronto posibel pasa e ley pa protehá 
artistanan Arubano riba e pais Aruba. 

Pa casualidad nos tabata na Aruba, pa personalmente, 
nos por a tuma nota, di e forma positivo cu Minister, 
Parlamento, y representantenan di musico, a reaccioná 
den prensa. 

Durante ultimo añanan Directiva di AMAK , riba 
peticion, tabata hopi envolvi den cómbersacion cu 
mandatarionan Arubano y representantenan di 
AMAA y Musica, riba vários aspecto, pa locual ta trata 
traficacion di artistanan entre Aruba y Córsou, cu a 


conduci na firmamento di un protocól entre e dos 
paisnan. 

Di parti Córsou, e tempo ey, AMAK a ricibi tur sosten, 
di e ex Minister di Hustisia, drs. Elmer Wilsoe, pa 
por a pone un fin n’e trato desigual di traficacion di 
artistanan entre Aruba y Córsou. 

Actualmente, AMAK ta den deliberacion continuo, 
cu Minister, mr. Nelson Navarro, kende tambe ta 
haciendo su máximo esfuerso, pa yega na adaptacion 
di reglanan existente, y duna máximo proteccion na 
nos artistanan local. 

Directiva di AMAK, ta comvenci, cu nos 
Parlamentarionan di Córsou, tambe lo duna sosten 
total, n’e intencionnan di Minister Navarro pa yega na 
un mihór forma di proteccion di nos artistanan local. 

Grupo di 
8 di Brazii 
Taekwondo a 
estrena nan 
uniform riba e 
yate Joana 


DIASABRA atardi e grupo di 
8 di Brazil Taekwondo Stichting 
a estrena nan uniform cu nan ta 
bay bringa cune na Korea riba e 
yate Joana. 

Tabata diasabra atardi ora 
cu Alberto Klabér a trece e 8 
uniformnan cu a wordo drecha 
cu nomber di e atletanan di Brazil 
Taekwondo Stichting y bandera 
di Aruba y nan a wordo ricibi 


pa famia Nunez di e yate Joana 
p’asina haci e foto shoot hunto cu 
nan. 

E grupo di 8 di Brazil Taekwondo 
Stichting no ta solamente 
contento, pero ta cla pa Korea, nan 
a train duro e ultimo tempo aki. 
Awor nan tin nan dry fit uniform 
y ta net locual nan ta gusta cu nan 
nomber y bandera riba nan. Famia 
Nunez a ricibi e grupo di 8 aki na 


grandi y a saca potret hunto cu e 
famia na cada skina di e yate. 

Sra. Danica Delamore, kende ta 
Secretaria di Brazil Taekwondo 
a mira un di e potretnan y su 
atencion a bay di biaha riba e 
kalender di aña 2016. 

Un di e cosnan mas bunita cu e 
team di Train Hard Fight Smart 
nunca a pensa cu ta posibel a 


wordo brinda na nan. 

Mirando tur e portanan cu a sera, 
tog tin hopi cu a habri p’e team 
di Train Hard Fight Smart di 
Brazil Taekwondo Stichting cu a 
traha duro pa haci e biahe aki un 
realidad. 

Brazil Taekwondo Stichting ta 
gradici famia Nunez p’e espacio cu 
a wordo brinda n’e team di Train 
Hard Fight Smart diasabra atardi. 













RESULTADONAN di 

Campeenato Nacienal 
Meuntainbike 2015 


DIASABRA 4 di juli, 30 mucha y 58 adulto a 
competi pe titulonan maximo den Campeonato 
Nacional Mountainbike 2015, organisa pa 
Aruba Wieler Bond (AWB). E careda a tuma 
lugar na Ayo Rock Formation cu diferente ruta 
den mondi. 

Esnan mas chikito a competi mainta den 
7 categoria. E ganadornan ta lo siguiente: 
Idse Naber cu a sali mihor mucha homber 


den e categoria 6-7 aña. Elias Vandormael 
t’e campeon nacional nobo den categoria 8-9 
aña pa mucha homber y Lisiandra Kock a sali 
ganador di mucha muher. 

Den e categoria 10-11 aña Ryandra Kamperveen 
a sali campeon nacional bou di mucha muher y 
Sean Walle a sali prome bou di mucha homber. 
Den e categoria 12-14 aña di mucha homber e 


competencia tabata fuerte cu 13 participante. 
Finalmente Joshua Krozendijk a bay cas cu 
e titulo maximo. Bou di e mucha muhernan 
Zayra Felix a sali campeon nacional. 

Ganadornan adulto 

Atardi for di 3’or e adultonan a competi den 9 
categoria. Den e categoria mas halto di Expert 
(17-1-) Jose Maduro a sali campeon nacional. 
Sandra Postma a sali campeon femenino den 
e categoria aki. Den e categoria Sportive (14- 
29) Ruson Gonzalez a gana y a sali campeon 
pre-junior. Siep ten Thije a caba riba di dos 
lugar, sinembergo a bira campeon junior pa 
motibo di su edad. 

Den e categoria Sportive Women Amanda 
Morales a gana y a sali campeon pre-junior. 
Annemarie Melchers a sali campeon den e 
categoria MasterWomen (30-1-). 

E coredonan masculino por a competi den 
3 categoria di Master: Everald Kock a gana 
y sali campeon den Master A (30-39). 
Campeon di Master B (40-49) a sali Edwin 
Hekman y di Master C (50-1-), Aat Hoek. 
Den e categoria Beginners Men (no 
tabatin un grupo di coredor femenino) 
e competencia tabata fuerte bou di e 16 
participante. Finalmente Norman Arends a 
sali campeon. 

E comision di mountainbike di AWB kier 
gradici tur cu a yuda organisa e Campeonato 
Nacional 2015. Specialmente Tri-Bike 
y su team, Shoko Team, RadioShack, 
Speedworx CT, Crash Test Dummies Squad, 
FX Sports Bike Team, Velocity Cycling 
Team y Aerodynamic Cycling Team. Y tur 
e boluntarionan. Masha danki y te otro 
careda. 

Clifford Rasmijn di Brazil Taekwondo Stichting 

A pone e crema 
riba e training di 
diasabra na Tarsicius 
Kieuterschooi 


NOS por ta sigur di un cos, nos 
atletanan, kendenan a demostra di t’e 
mihornan di Aruba den nan categoria 
ta cla pa Korea. E team di Brazil 
Taekwondo di Train Hard Fight Smart 
a train riba tactica so diasabra atardi for 
di 2’or pa 4’or. Clifford Rasmijn a traha 
masha duro e ultimo tempo y e training 
su nivel a wordo subi cada biaha. 
Awor ta falta 3 dia mas p’asina e grupo 
di 8 subi avion rumbo pa Korea, tera di 
Taekwondo. Pa hopi atleta esaki ta nan 
soño y p’e team di Brazil Taekwondo 
Stichting esaki a bira un realidad. 

Brazil Taekwondo su team di Train 
Hard Fight Smart a demostra esaki no 
solamente un biaha, pero p’e aña aki so 
ta 8 biaha. No ta facil pa por keda na top 
sin cu tin e preparacion riba un nivel 


halto y hopi no ta yega n’e punto aki. 
Brazil Taekwondo ta train duro, p’asina 
ta bon prepara pa cualkier campeonato. 

Korea no ta un plan di dos dia pasa, ta 
un aña pasa caba a cuminsa traha riba 
e plan di Korea aki, nos ta sigur cu e 
team cu ta bayendo ta n’e nivel cu nos ta 
desea. Clifford Rasmijn a pone tur loke 
el a siña durante e añanan cu e ta train 
na Brazil Taekwondo. E trainingnan 
duna dor di ex campoen mundial 
Henk Meijer, ass coach di USA Russel 
Beneby. Training serca di Juan Moreno 
ex coach di USA. Carlos Hernandez di 
Venezuela Car Taekwondo. Arthy Lie 
di Suriname. Cedric Meulens q.e.p.d. di 
Curacao. Si nos wakbon atras e rabo di 
Clifford Rasmijn ta hopi largo, sin conta 
esun di Alberto Klabér. 

Campeonato Heineken Fast Pitch 
ta continua 

Des partido di 
AA mascuiino 
diarazon awor 
na Kudawecha 


Richard (Turi) De 
Veer a cumpli 
15 anja trahande 


cu METACORP 


CAMPEONATO Heineken Fast Pitch 2015 dedica 
na Marianella Danies y Ramiro Lopez ta continua 
diarazon awor riba veld di Kudawecha. Iniciando cu 
segundo buelta den masculino AA diarazon awor 15 di 
juli pa 7pm tin programa Balashi Premium vs Mariners, 
mientras pa 9pm anochi Macuarima Indians lo topa 
Montaña Braves. Diabierna 17 di juli pa 8pm lo tin un 
solo partido entre Pizza Hut Monster vs Royal Power. 
Pizza Hut Monster ta invicto den campeonato y lo bira un 
wega super interesante. Diarazon 22 dijuli campeonato 
ta continua pa 7pm Royal Power vs Macuarima Indians 
y pa 9pm Balashi Premium vs Pizza Hut Monster. 
Diabierna 24 di juli pa 8pm un solo partido entre Royal 
Power vs Mariners. Pues fanaticada pone den bo agenda 
e fechanan di wega y yega tereno na Kudawecha bin 
apoya bo equipo preferi. Softball Fastpitch a toda 
maquina. 


Reportahe di 
Representante 
di Reino a bay 
Tweede Kamer 


KRALENDIJK- Recientemente Minister di Asuntonan 
Interino y di Reino, Ronald Plasterk, a entregá e 
reportahe di e Representante di Reino pa Bonaire, Sint 
Eustatius y Saba, Gilbert Isabella, na Tweede Kamer. 
Esaki ta un relato di e trabounan mas importante di 
Gobiérno di Reino na Hulanda Caribense. 

E reportahe ta disponibel: E reportahe di progreso di e 
Representante di Reino ta un documento publico. E ta 
disponibel na tres idioma na oficinanan principal di RCN 
riba e tres islanan y por download esaki via di e wébsite 
di RCN bou di publicacionnan. 



DESPUES di finaliza su estudio 
universitario na Merca y Hulanda, 
Turi a dedica 5 aña na e Planta di Coca 
Cola na Hollywood Florida den nan 
departamento di benta (como gerente 
di districto di benta na granel). 

El a regresa Aruba pa uni su mes 
cu Tropical Bottling Company y 
Brouwerij National Balashi na aña 
2000 caminda el a traha pa 6 aña 
largo y despues a wordo promove pa 
Gerente di “The Cinemas”. 

Turi su pasion semper tabata e negoshi 
di Tropical Bottling pues, despues di a 
hasi diferente mehoracion na negoshi 


di pelicula y a prepara su asistente 
pa su posicion, Turi a pidi pa worde 
transferi bek na Tropical Bottling Co. 
caminda su posicion awor ta Director 
di Benta y Mercadeo. 

Den e posicion actual Turi ta encarga 
cu un organizacion di benta y mecadeo 
y un porfolio substancialmente mas 
grandi cu 15 aña pasa. 

Di parti di e «Aandeelhouders», 
Gerente, Staff y tur empleadonan di 
e grupo di companian di METACORP 
nos ta felicita Turi cu su 15 aña di 
servicio y ta desea Turi hopi forsa, 
salud, sabiduria pa futuro. 

HI-WINDS 



Fiesta grandi na Fisherman's Huts 


FOR di diaranson pasa e beach 
di Fisherman’s Huts tabata e 
decor di e competencia di Hi- 
Winds 2015. 

Windsurfers y kitesurfers a subi 
awa pa bringa pa un lugar riba 
podium pa slalom, freestyle y 
long distance. 

Mas cu 150 deportista a registra 
pa purba nan suerte riba e bunita 
awa blauw di Fisherman’s Huts 
pa ricibi e titulo King of the Huts, 
Prince of the Huts y Kid of the 
Huts. 

Tabatin hopi interes for di 
tur parti di mundo: Estados 
Unidos, Venezuela, Colombia, 
Argentina, Brazil, Cuba, Mexico, 
Hulanda, Francia, Alemania, 
Suisa y Republica Tjecha. 

Pero e grupo mas grandi a bin, 
manera semper, di e islanan 
hermana Corsou y Boneiro. 
Aeroliña InselAir a pone un avion 
grandi disponibel pa transporta 
e “boardbags” cu surfboards. For 
di Boneiro nombernan grandi 
a participa: Taty Frans y Kiri 
Thode, for di e top 10 mundial 
den slalom y freestyle. 
Hobennan Ethan Westera y Nik 
v.d. Eerenbeemt di Aruba, cu a 
pone nan prome paso den PWA 
(Professional World Tour), 
a competi cu e campionnan 
mundial aki. 

E prome fin di siman e kitesurfers 
a subi awa. Esun mas chikito a haci 
nan prome (semi)long distance 
diasabra, e di dos diadomingo. 
Ganador: Timmy Zach (USA). 
Diadomingo tabatin freestyle 
pa e kitesurfers tambe, gana 
pa Christiaan Zweers (BON) y 
Noortje Derksen (ARU). 

For di diaranson e windsurfers 
a haya nan turno pa slalom. 


Ganadornan tabata: homber: 
Taty Frans (BON); masters: 
Richard Konstapel (CUR); 
Grandmasters: Uwe Dreyer 
(COL); Juniors: Gunther Seraus 
(BON); Big Kids: Melvin van der 
Linde (ARU); Superkids: Luka 
Stomp (GUR); NewKids: Jaydan 
Salazar (ARU). 

E fin di siman a cuminsa cu 
caredanan di long distance pa 
kite y windsur. E mesun ganador 
di slalom a gana den e categoria 
aki, menos den Grand Masters 
na unda Joris Bosman for di 
Hulanda gana. 

Den long distance kite Hernan 
Arends (VEN) a sali campeon, 
cu e muhernan Maria Pia di 
Fiore (VEN), cu e Juniornan 
Max Schettewi (USA) y den 
categoria Master Lysander 
Loefstok (ARU). 

Diasabra freestyle pa windsurf 
a cuminsa: Kiri Thode (BON) 
a sali King of the Huts, Kareem 
Naipal (CUR) Prince of the Huts 
y Luka Stomp (CUR) Kid of the 
Huts. E ganador mas hoben 
tabata Marije Konstapel (CUR) 
cu a bira Fish of the Huts. 
Seguridad riba awa ta hopi 
importante y Marinier, Polis 
Maritimo y Warda Nos Costa a 
tira bista riba e belanan durante 
careda di long distance. Hiwinds 
ta gradici nan tur. 

Banda di e parti deportivo, 
anochi publico y tur participante 
por a gosa di un programa. 
Banda Roger and the Roosters 
y DJ NutzBeatz tabata e top act 
di e fin di siman aki. 
Organisacion di Aruba Hi-Winds 
por mira bek riba un tremendo 
evento exitoso, te otro aña ora 
nos ta celebra nos lustrum. 

DEMASIADO 

AMBICIOSO? 

Pa Armand Hessels 



si nos reparti e debe nashonal di Aruba riba e 
cantidad di habitante, esaki lo resulta den casi 
Afl. 150.000 pa famia. Pa e grupo di empleado 
esaki ta nifica un debe di por lo menos Afl. 
85.000,- pa persona. E pregunta ta kico 
gobierno por haci ainda pa alivia e preshon 
aki. En realidad ya no por saca nada mas for di 
departamento como cu a kita pa añanan largo 
caba for di e gastonan di ‘overhead’. Ta evita 
mas cu ta posibel di baha e cantidad di personal 
pa motibo social y specialmente pa motibo 
politico partidista. P e s e y 

por dura hopi 
aña ainda 
prome cu 
por logra 


presupuesto balansa y reducshon di e debe 
nashonal, acaso si esey ta posibel dentro di 
e cuadronan actual. E medidanan cu a y/of 
lo introduci pa logra e meta ey sin mas lo tin 
consecuencia negativo pa forsa di compra di 
pueblo. 

Consecuentemente e perspectiva pa invershon 
necesario den departamento di gobierno pa 
mehora nan calidad ta parce di ta un ideal 
remoto. Mucha cu ta creciendo awor, lo 
puntra nan mes con bin por a yega asina leu. 
Nos no mester keda asombra si nan lo tuma e 
generashon prome cu nan hopi na malo cu a 
precupa nan mes solamento cu interes personal 
riba termino corto y cu a laga di expone abuso 
den funcshonamento di gobierno ‘pa evita 
problema’. E posibilidad ta hopi grandi cu nan 
lo gradici pa asumi consecuencia di e fayonan 
di nan mayornan y cu nan lo prefera un futuro 
den otro madre patria pa cuminsa un bida 
nobo sin e peso di pasado. 

Na e momento aki, e pregunta con por a yega 
asina leu, ta hopi actual. Ta parce cu tur e 
mecanismonan di control cu a inculca den 
nos sistema democratico parlamentario 
y cu entre otro mester percura cu 
ta trata e medionan financiero na 
un manera responsabel, a faya 
durante henter e periodo di 
Status Aparte. Aparentemente 
e sistema di Trias Politica y 
‘checks and balances’ no 
ta funcshona (di ningun 
manera) manera e tawata 
intenshona. 

Segun prof mr. dr. 
Elzinga, profesor na 
Rijksuniversiteit 
Groningen, esaki no 
ta nada asombroso. 
Sa pasa cu un sistema 
politico complica manera 
democracia parlamentario, 
cu por a desaroya durante 
varios siglo na pais manera 
Inglatera y Hulanda y cu eynan 
mientrastanto ta funcshona 
razonablemente, ta faya 


bastante na otro pais (hopi biaha mas hoben). 
E supuesto ‘transplante legal’ di e sistema 
politico Hulandes, manera el a tuma luga 
dentro di e cultura politico Arubano na 1986, 
lo por ta e motibo cu e pensamento y actitud 
democratico ideal ta masha rudimentario den e 
comunidad Arubano. Esaki lo por ta un motibo 
importante di e conflictonan frecuente entre 
e politiconan Hulandes y Arubano durante 
e ultimo decadanan. Norma politico cu na 
Hulanda hopi tempo caba ta hopi normal, aki 
ainda ta duna hopi problema. E diferencia 
aki entre norma Hulandes y Arubano ta sigui 
crece pasobra e ultimo decadanan Hulanda 
mester a asumi e normanan Europeo cu tambe 
tin consecuencia pa Aruba. Riba dje e sistema 
politico complica cu diferente rol pa entre otro 
rey, gobernador y prome ministro manera ta 
stipula den Statuut, aparentemente ta genera 
cada bes mas problema. 

Naturalmente no ta nada straño cu e grupito 
limita di hurista cu Aruba e tempo ey tawatin 
disponibel y cu tur di nan a sigui nan estudio 
na Hulanda, a scohe na introducshon di 
Status Aparte pa adopta e sistema politico 
Hulandes sin cambio importante. Al fin y 
al cabo Aruba ya pa basta tempo tawatin 
cierto experencia cu e sistema como cu Antia 
Hulandes incluyendo Aruba tambe a pon’e ‘den 
practica’. Ademas Aruba tawatin su mannan 
yen cu varios otro asunto mesun importante 
manera introducshon di su propio moneda, 
calculashon y repartishon di e capital di Aruba 
versus esun di Antia Hulandes, formashon di 
departamento di gobierno y tur esaki den un 
tempo cu e refineria como fuente principal di 
Aruba a cera su portanan y a laga gobernante 
y pueblo cu man na cabes. 

Ta bon conoci cu e sistema aki nunca a 
funcshona debidamente y cu te ainda esey 
ta e caso. Practicamente tur mi articulonan 
anterior, di cual varios ta forma parti di e 
bukinan ‘Bon gobernashon & y realidad 
politico’ y ’25 jaar Status Aparte. Een politiek 
paradijs’ ta ilustra na ki manera creativo 
nos politiconan sistematicamente a eskiva 
stipulashon legal, si no tawata di e letra, 
tawata di e espirito; con nan ta(wata) uza 
e institutonan oficial di conseho y control 
simplemente como decorashon y con e organo 
politico principal, esta parlamento, a neglisha 
su tarea y maximo (t)a hunga un papel di 
figurante. Al fin y al cabo esaki a conduci cu 
Aruba a hinca su mes den problema financiero 
pisa y consecuentemente ta core tras di e 
acontecimentonan riba tereno importante di 
maneho manera enseñansa, combatimento 
di criminalidad y cuido social. Pesey tambe 
lo presenta algun posibilidad den e siguiente 
y por lo pronto ultimo articulo pa ‘stimula’ 
politica pa presta miho. 

UNOCA ta e fundacion cu ta stimula cultura y 
ta crea partcipacion activo den cultura na Aruba. 
En conexion cu esaki y mirando cu ta temporada 
di vakantie, UNOCA a crea un plataforma unico, 
den forma di e Arte Activo kids Camp, unda a trece 
artistanan y muchanan hunto pa explora diferente 
plataforma cultural y expone e muchanan na arte y 
diferente manera pa nan por expresa nan mes. 

E camp a tuma lugar e promer siman di vakantie y 
tabata sold out, cu dobbel e participacion di añanan 
anterior. 


Muchanan a haña e oportunidad di los nan 
creatividad y siña di un manera divertido y 
activo. Artistanan local y contribuidor cu a 
participa na e proyecto ta Ryan Oduber, Jess 
Wolf, Alydia Wever, Vanessa Paulina, Raquel 
Lampe, Biblioteca Nacional, Fundacion Bon 
Nochi Drumi Dushi, Parke Arikok, Santa Rosa 
y departamento di salud publico. 


Pa culmina e camp UNOCA a organisa un 
atardi di exposicion pa mayornan, unda 
muchanan a duna diferente presentacion 
di baile, canto, percusion fisico y a mustra 
nan familiar, orguyosamente tur loke nan 
a siña y crea. 

Mirando e exito di e proyecto, ta tuma den 
consideracion pa otro aña haci esaki varios 
siman pa asina por alcansa mas mucha. 


UNOCA kier a gradici tur artista, team 
di Arte Activo Kids Camp y Scol di Arte y 
demas fundacion y organisacion cu a haci 
e proyecto aki un exito. 

Pa mas informacion, potret y video di Arte 
Activo Kids Camp por bishita e pagina di 
UNOCA ARUBA riba facebook. 


UNOCA a 
presenta 
EXPOSICION 
di arte activo 
kids camp 

A culmina e camp cu bunita 
presentacion di e muchanan 

RESULTADO di 
weganan di 
Mens Erger Je 
Niel live 

den Centro di Bario Brazil 



WEGANAN ta birando mas interesante, capitan di cada team ta 
bin cu hopi strategia, pero ta e “DOW”cu stip stip preto ta manda. 
E resutado dia 10 juli e prome wega pool B. Ganadornan a 
resulta “Smash”, 2do “Falcetas”. 

E otronan teamnan a bay cas y ta bolbe otro aña. 

E di dos wega: Ganador: “Parke Arikok”. Segundo lugar: 
“Screngerenge”. Dia 11 juli prome wega di pool A: Ganador 
“Dushi Yiu”. Runnerup: “The beef people”. 

Di dos wega: Prome lugar: “Heavy Yiu #2”. Segundo lugar: “ 
Langzaam maar zeker” cu a hera keda afor door di ta Langzaam. 
E siguiente weganan ta Diabierna 17 di Juli pa 8:00pm: Toyota, 
Bongos, Crazy Drivers y EZ Solutions. Di dos wega ta bay entre 
Keep on Walking, Hot Ones Band, Bay Gaña Baca y Palmita di 
Oro. 

Diasabra dia 18 di Juli pa 8:00pm: “Entrenos Family”, Setar, The 
JollyJokersyHeavyYiu#!. Despues ta sigui e di doswega: Club 
deportivo Elmar, Happy Mimions, Waki Dogs y Pin Crushers. 
Esun cu perde ta afo te next year. 



Kerekentenchi ta presenta 

SHOW Dl 
CIRCO 

19 July 

E CLUB di Kerekentenchi, 
reconoci como e grupo di 
entretenimiento pa fiesta y 
eventonan infantil di aña 2015, 
ta presenta nan evento den 
vakantie grandi diadomingo 
awor 19 juli den Trappers Club 
St Cruz. 

E evento ta uno familiar y ta 
programa pa cuminsa 5or di 
atardi. 

Durante e prome 2 ora di evento 
lo tin diferente show di baile y 
canto di nos muchanan. 

Disney Recreation ta engarga 
cu Dino Jump y carousel p’e 
muchanan por bula y have fun 
prome cu e show cuminsa. 

Pa Dino Jump y carousel lo tin 
un costo chikito pa muchanan 
cu kier participa. 

7pm e show di cicro ta cuminsa 
di cual lo tin un elenco special cu 
lo actua, baila y canta durante 
show. 


Durante e show lo tin hopi 
recuerdo, di cancionan y 
personahe cu den pasado tabata 
un exito, manera, Payasitas Nifu 
Nifa, playback show di Payaso 
Popi, show di marabarista, 
candela, Mimo y hopi mas. 
Caarchinan ta obtenibel na 
Dowco St.Cruz, Patrice Toys 
and Gift na San Nicolaas, y First 
Class Design na Tanki Flip pa 
afl.l5 pa persona. 

E dia aki e club di Kerekentenchi 
ta celebra e cumpleaños di Ompi 
Lyo y mesun momento ta celebra 
e premio di mihor grupo di 
entrenimiento di Aruba y Ompi 
Lyo mihor MC di eventonan 
di mucha cu a wordo reconoci 
siman pasa den show di NTG na 
cas di cultura. 

Ta vakantie muchanan y henter 
famia ta keda invita pa bin 
celebra y bin gosa den e evento 
di circo di Kerekentenchi. 

E prome 
cabay ta sali 
for di lama 30 
di iuni 2015 



DEN e maneho cultural di nos pais, Minister Otmar 
Oduber kier a incluy mas arte den areanan publico. 
Un idea cu a sali for di e ultimo Cumbre Cultural 
Nacional. E proyecto di Paardenbaai t’e prome 
proyecto cu ta den pleno ehecucion bou di e capa di 
arte publico. 

Ta trata aki di 8 cabay ubica den den pleno centro 
di cuidad cu ta representa e storia di Paardenbaai 
na den siglo 16. 

E ta refleha e importancia cu Aruba tabatin promedio 
di e negoshi cu tabata tuma lugar na Paardenbaai, cu 
a pone Aruba riba mapa e tempo ey caba. 

Minister Otmar Oduber tabata di bishita serca e artista 
Osaira Muyale, conhuntamente cu representantenan 
di Aruba Tourism Authority, Departamento di 
Cultura, Infrateam y sr. Renwick Heronimo kende ta 
guia e proyecto, pa mira desaroyo di e proyecto aki. 
Pa fin di e luna aki por mira e prome cabay den nos 
centro di cuidad. 

Pero no ta centro di nos cuidad so lo conoce obra nan 
di arte publico, dentro di poco ta inicia cu e proyecto 
di Domino na San Nicolas. 

Esaki ta pa refleha e cultura bibo y influencia grandi 
cu domino tin riba e bida di tur dia. Ambos proyecto 
ta un combinacion financia pa Aruba Tourism 
Authority y Mondriaan Fonds di Hulanda. 

Arte den area publico no ta limita n’e dosnan aki so. 
Intencion ta pa bin cu mas di e tipo di proyectonan 
aki bou di e capa di arte publico. 

Artistanan cu tin ambicion pa organisa tipo di 
proyectonan asina por acudi na Departamento di 
Cultura pa ricibi conseho riba esaki. 

Importancia di proyectonan di e tipo arte publico, 
ta pa haci nos cultura, historia y arte general mas 
acesibel pa nos comunidad completo. 

X presa bo mes Ta conta bo voto? 


Pa: ir. Cornelius M Wilson 
SUMMUM BONUM 
cmwilsonaua@gmail.com 


TIN biaha ta bon pa refleha cu nos ta biba cu 
wowo habri pa realidad of nos ta laga mitonan 
y storia cu nos ta kere fuertamente aden 
remplasa nos bista di actualidad. 

Casi tur dia mi sa tende ciudadano di Aruba, 
tanto comun y extra-comun, usa frasenan 
manera “nos ta un pais democratico”, “nos 
sistema democratico” y usa exprecionan similar 
cu ta referi n’e (supuesto) democracia of orden 
democratico cu (atrobe supuestamente) nos ta 
biba den riba e isla aki. 

Ban wak si esaki ta berdad of un otro mito cu 
ta permiti esnan sin escrupulo sigi abusa di 
nos pueblo. 

Esencialmente, democracia ke men auto- 
gobernacion, esta cu pueblo ta gobema su mes 
(pais). Tur regla di estado (Ley) y decicion cu 
ta conta pa henter sociedad ta wordo decidi 
y determina asina, normalmente a base di 
mayoria. Nos sistema ta pretende di ta un 
democracia representativo, esta cu ta gobema 
mediante representante cu ta worde escogi 
libremente dor di ciudadania. 

Esaki ta nifica cu tur representante (total di 
individuo) ta wordo carga dor di e totalidad 
di votador (esnan cu a of ta scoge pa un 
representante). 

Consecuentamente un mayoria di persona den 
conseho di representante (Staten) mester tin 
un base directo di un mayoria di votador. 
Solamente den situacion asina por asumi y 
conclui cu decisionnan mayoritario den 
Staten ta representa un mayoria di 
pueblo of mayoria di votador! 



Bo voto 


Sinembargo, nos sistema vigente di eleccion 
y representacion t’asina a-democratico cu 
na Aruba ta teoreticamente posibel cu un 
mayoria legal den Staten por worde forma cu 
11 miembro cu conhuntamente tin solamente 
diesun (11) voto, hasta cero (0) voto di e 
pueblo votador. 

Consecuencia di esaki lo ta cu hende cu sero of 
un voto riba nan persona por dicidi pa henter 
pueblo! 

Mi sa, hopi hende lo grita esaki ridiculo, cu mi 
cabes no ta bon, cu mi ta teorisa infantilmente, 
cu esey ta teoria extremo cu nunca lo pasa. 
Pero cifranan ta munstra cu nos ta y a yega 
basta serca di e posibilidad teoretico aki. 

Un analisis di e composicion di miembrecia 
di Staten desde añanan nobenta ta mustra 
cu cada biaha un mayoria den Staten di 11 
miembro tabata representa solamente entre 
5.5% y 9.4% di e total di votador. 

Un set di hende cu conhunto apenas a cumula 
entre 5 te 9 porciento di votonan ta dicidi pa 
henter nos poblacion! 

Esaki ta hopi serca di e cifranan di e extremidad 
teoretico! Nos tur por bay haci e analisis aki y 
verifica si t’asina! 

Ultimamente un cantidad di ahuste (medida) 
y proyecto, cu ta bay pisa duro riba pueblo 
y pa largo tempo, a worde aproba dor di un 
mayoria den Staten. 

Dor cu constelacion di fraccion di AVP cu a 
vota a varia, e porcentahe tambe a fluctua. 
Pero niun biaha el a surpasa 9.2% di e 
electorado, pasobra te aki por yega cu 
e 13 miembro di fraccion di AVP den 
Staten. 

Cifranan ta demostra esaki: 

Herdé 298 voto 

Arends-Reyes 603 voto 

Jansen-Varlack 474 voto 
Kelly 97 voto 

Rasmijn 395 voto 

Roos 178voto 

Sneek 441 voto 

De Sousa-Croes 429 voto 
Tromp 385 voto 

Velasquez 335 voto 

Dammers 214 voto 


ta conta? 


SUB-TOTAL pa 11 miembro 3849 voto 
cu ta 5.6% di electorado 

Lopez-Tromp 1642 voto 

Wyatt-Ras 834 voto 

GRAN-TOTAL pa 13 miembro 6325 voto 
cu ta 9.2% di electorado 

Desde Status Aparte semper tabata un grupo 
representando un porcentahe di mas of menos 
(mayoria biaha menos) di dies (10%) a dicidi 
pa henter pais. 

Esey ta nos “democracia” cu nos sa yena nos 
boca tanto biaha y cu tanto orguyo. 

E gran diferencia ta cu ultimamente e abuso di 
poder ta tuma lugar na un manera mas severo y 
extremo cu ta pone henter nos existencia como 
pais na peliger 

Cada ciudadano por y mester saca su propio 
conclucion relaciona cu peligernan sistematico 
y structural cu ta ancra den (no) funcionamento 
di nos supuesto democracia. 

Na opinion di SUMMUM BONUM, pa 
salbaguardia existencia di democracia 
berdadero aki na Aruba, ta obvio cu e 
necessidadnan di urgencia pa nos pais ta cu: 
Mester di persona cu capacidad, consenshi, 
integridad y weso di lomba pa conduci 
representacion di nos pueblo; 

Tin cu reforma nos sistema estatal y electoral 
di tal forma cu e.o. ta: 

Duna ciudadania mas poder directo y 
inmediato riba su representante(nan) y 
gobernante (nan); 

Duna ciudadania mas poder directo pa inicia, 
influencia of rechasa legislacion; 

Duna ciudadania oportunidad pa scoge pa 
representante y gobernante den eleccionan 
separa; 

Si ke e tipo di reforma aki of no, e sistema 
actual a wordo abusa desde comienso di Status 
Aparte, esta casi trinta aña. 

Pero obviamente si tin cu cambia cos pa no 
permiti cu e exceso di abuso y destruccion di 
nos pais cu ta tuma lugar e ultimo añanan por 
pasa nunca mas den futuro. 

A bira tempo pa demonstra cu nos a siña nos 
les, anke ta un les hopi car y doloroso mes. 

Hobennan hopi interesa den e competencia hubenil Gang di Arte den su di 9 edicion 


Mas di 152 hoben inscribi pa forma 
parti di Gang di Arte 2015 


P’E ULTIMO 9 añanan tin un programa pa 
hobennan entre 14 pa 21 aña bou auspicio di 
Departamento di Cultura, yama Gang di Arte. 
Un programa cu a bin ta desaroya y a bira un di 
e competencianan mas anticipa pa hobennan 
especialmente den temporada di vacacion. 

E programa ta ensera un candtidad di tayer 
riba e diferente disciplinanan di arte y ta 
culmina cu un competencia. 

E participantenan ta hobennan cu tin talento, 
ta creativo y activo riba tereno di arte visual, 
video, potret, arte di palabra, literatura, baile, 
deporte creativo, DJ, musica, moda, multi 
media y teatro. E aña aki e programa ta inicia 
cu un grupo di 152 hoben cual mayoria ta multi 
talentoso. 

Varios di e hobennan a scoge pa participa pa 
desaroya nan talento y otronan a dicidi di bolbe 
participa mirando e experiencia unico cu nan 
a pasa aden e tayer anterior. 

Pa 2015 a dicidi di uni forza cu un programa 


popular di Popcorn Dancers yama “Dream, 
Dare, Do” unda pa e prome siman di Gang di 
Arte, e propio talentonan di Popcom Dancers lo 
pasa nan conocimento na tur e participantenan 
di Gang di Arte. 

Combersando cu e lider di Popcorn Dancers, 
sr. Freddy Tromp, kende ta sumamente 
entusiasma p’e programa, ta mira un bon 
oportunidad pa tur cu ta participa. 

Freddy Tromp ta bisa: “E hobennan di Dream, 
Dare, Do cu e programa aki ta siña den practica 
maneho di liderasgo y esnan cu ta participa den 
Gang di Arte ta ricibi tecnicanan pa desaroya 
nan talento mihor.” 

E motornan grandi tras di Gang di Arte tanto 
Freddy Montoya y Julie Emerencia ta cla pa 
ranca sali cu e programa di 2 siman. 

Den transcurso di e añanan di Gang di Arte 
a mira masha hopi hoben desaroya den 
artistanan reconoci riba nos isla riba diferente 
disciplina di arte. 


Freddy Montoya ta comenta: “Tin varios hoben 
cu a gana premionan den otro competencia y 
ta bolbe Gang di Arte pa sigui traha riba nan 
talento of pa explora otro talentonan. No tin 
nada mas satisfactorio di yuda nos futuro 
artistanan.” 

Gang di Arte sigur tin un atencion special p’e 
Ministerio di Gultura. Recientemente a sinta 
hunto cu e organisadornan pa ta na altura di 
e ultimo desaroyo di e programa. 

Minister Oduber ta bisa: “Nos kier mira e 
competencia aki bira un competencia nacional, 
unda henter nos comunidad tin e oportunidad 
pa difruta di e talentonan grandi cu nos 
hobennan tin.” 

Otro aña Gang di Arte ta cumpli su di 10 
aniversario. Ta invita henter nos comunidad 
pa sigui e programa di serca atrabes di nos 
medionan di comunicacion. 

Gang di Arte ta incia e siman aki y ta culmina 
cu un competencia grandi dentro di dos siman. 

Cel 


Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Cu inmenso tristesa na nos curason nos ta participa 
fayecimento di: 



KaikauTse 

Mihor conoci como:"Kau" 
^09-09-1940 - t08-07-2015 


Na nomberdi su: 

Esposa:SiuYinTse-Chan 

Yiunan: 

Fong Ting Tse & Yuri Zhestkov 
Tec Kon Tse & Wanting Tse-Feng 
Tec LingTse 
Wai KonTse 

Nietonan: 

SuHaoTse 

SuDoengTse 

Rumannan: 

Choi He Tse & Kam Wo Chung 
KaiChungCha&Judy Cha 
Ngah Hei Cha & Pak Ming Lee 

Sobrinoy sobrinanan: 

Tai Kang, Sim Yee, Sim Ping, Wing Kon, Tung Yi, Chi Wai, Choi Ping, Kok 
Chiew, NgaiYin, NgaiChin 

Tanta: 

Yee YinTse na Merca 
NgenYin Hon 

Omonan: 

ChiuYinTseyfamia 
Chi SanTseyfamia 
Pin SanTseyfamia 
Chi HungTseyfamia 

Primoy primanan: 

MingCha&famia 
KwokFai Ku&famia 
Fui Wun Ku &famia 
KokYinYong &famia 
KokPinYong &famia 
Kin FuiYong &famia 

Swa y Cuña: 

Kin Keung Chan &famia 

Su bon amigo/amiga: 

Deta Geerman 
ChiewHon 

Demas famia: Tse, Cha, Li, Chung, Ku, Yong, Chan na USA, Hongkong, 
China, bisiña, amigonan, conocirnan, y ex trahadonan di Cha San 
Supermarket. 

Oportunidad pa condoleer lo ta dialuna 13 Juli 2015, for di 7:00 pm pa 
9:00 pm na Aurora Funeral Home. 

Acto di entiero lo tuma lugar diamars 14 Juli 2015, for di 2:00 pm pa 
4:00pm na Aurora Funeral Home y despues pa Santana na Sabana 
Basora. 

Despues di entiero no ta ricibi bishita di condolencia na cas. 

Nos ta pidi nos disculpa si den nos tristesa nos por a lubida algun 
famia ofconocir. 



"Señor ta nni wardador, nni'n tin falta di nada 
Den cunucu di yerba berde e ta ponemi sosega. 

Eta hibami na awa trankil, 

Pa mi bolbe hañaforsa". 

Salmo: 23 

Cu hopi tristesa pero conforme cu boluntad di Dios nos ta 
anuncia cu a bay laga nos den brasa di Señor 



Raymond Rafael van der Biezen 

Mihorconoci como"Ray" 

^03-06-1965-t05-07-2015 


Na nomberdisu: 

Tata: Rafael Sillié 

Mama: tRosa v/d Biezen 

Mama di su yiunan: Rosalba Kock 
Yiunan: Brandon v/d Biezen 

Raylina v/d Biezen 
Rumannan: SiroyMiayyiu 

MariayAlfonsoyyiunan 
TheresayAatyyiunan 
Pedroyyiu 
Maikel La Rosa 
Elvis v/d Biezen 

Juan v/d Biezen y compañera y yiunan 
Maritza Siliee 
Rugia Silieeyyiunan 
Harold Monte y Patricia y yiunan 
Poppy Monte 

Benjamin Rasmijn y compañera y yiu, 
Mirthania Rasmijn 

Tantanan: ElogiaThielyyiunan 

Laurinay EmilianoTrompyyiunan 
Adela v/d Biezen 

Omonan y tantanan na Corsow, primo y primanan 

Mihor amigonan: Manuel y Carina, Reggie y compañera, 
Sarturno y famia, Romeo y Vanessa, Richinell y Sidney Williams 
y famia, Bernardo, Frits Baarh y famia, Juan Loopstok, Carlton y 
Hilva Ling 

Demas famia: v/d Biezen, La Rosa, Harkelijn, Prins, Kock, 
Rasmijn, Werleman, Thiel. Tromp, Geerman, Farro, Milano, 
Maduro, Wester, Jones, Ras, Dirksz, Kauzs, Donata, Webster, 
Quandt, Kaust, Richardson, Eckmeyer, Rosenberg,Trapenberg, 
Monte, Winterdaal, Sillié, Petrocchi, Peterson, Bito, Quandus, 
Gomez, Webb, Dania, Solognier, Valbiek, Coco, Panthophlet, 
Steward, Henriquez, Wernet, Kwast, Suerro, Loopstok, Baard, 
Susan Bach, Hooi, Rosina 

Disculpa nos si den nos tristesa nos por a lubida algun ruman, 
conocirnan of amigonan 

Ta invita pa asisti na e acto di entiero cual lo tuma lugar 
diaranson 15 di juli 2015 na Aurora Funeral Home di 2'or pa 
4'or di atardi, despues lo sali pa Santana centraal na Sabana 
Basora. 

Adres pa condolencia: Aurora Funeral Home, diamars 14 di juli 
2015 di 7'or pa 9'or di anochi. 


Señor lo warda bo salida y bo entrada for di awor y pa semper. 
Salmo 121:8 


Cu hopi tristesa nos ta participa fayesimento di 



Jordan LouchardJeandrick Croes 

W-11-1992 - tl 0-07-2015 


Nietodi: 
Subrinodi: 


tJany tHilda CroesCroes 
tMiloytLina Croes Reyes 
tMirna RasmijnCroes 


Na nomberdi su: 

Mayornan: Ricardo (Arie) y Lourdes Croes-Croes 

Ruman: Jean-Milo 

Tanta y omonan: vdo. Maiky Rasmijn y Celia Cespedes 
Aldama 

Lando y Rosa Croes-Boekhoudt 
Harold y Lelia Croes-Geerman 
Yrien Croes 
Elvia Croes 

John y Swinda Croes-Boekhoudt 

HumphreyyYolanda Croes-Campo 

JennelyCroes 

Glenda y Nel Oduber-Croes 

Milo y Wina Croes Werleman 

Maicha Croes 

JulioCroes 

Ruben y Evelyn Croes-Galezo 
Padrinonan & Madrina: John 
Jouel 
Maicha 

Primo y primanan: Rivi y Aura y famia, Ludi y Jennifer, Maikito y 
Vanessa y famia, Ritsma y Randolph y famia, Roselenn y Jason 
y famia, Sulaika y Johnito y famia, Meritza y Diomar y famia, 
Jolanda y Dany y famia, Reinaldo y Ella y famia, Rosalina y Jose 
y famia, Marileen, André y famia, Sue-Ann y Edmond y famia, 
John Jr (Juni), Robert y Jeandella y famia, Jean-Louis, Ghislaine 
y famia, Gibi y famia, Aby y famia, Cinthya y Greg y famia, 
Jesahel y Banny y famia, Glenson y Angie y famia, Danguil- 
laume y Naliza y famia, Fio y yui Lukas, Jouel, Nelson Jr. y Kelly, 
Juwina y Marck y famia, Anthony y yiu, Kimberly, Lychael, 

Dylan 

Manera ruman: Andrew 
Joshua 
Aaron 
Zenon 

Su bon amiga- y amigonan: Joweny, Solimar, Frits van Dijk y 
famia, Jordan, Jeremy, Tabaré, Michael, 


Ta invita amigo- y amiganan, primo- y primanan di su 
mayornan, tanta- y omonan grandi y demas famia: Croes, 
Rasmijn, Boekhoudt, Angela, Campo, Lacle, Hassell, Vingal, 
Hudson, Oduber, Zavala, Reyes. 

Pa e acto di entiero cu lo tuma lugar dia 15 di juli 2015 
saliendo for di Aurora Funeral Home pa Santana Protestant na 
Piedra Plat. For di 9'or pa 11 'or lo tin oportunidad pa despedi di 
Jordan y duna condolencia na famia. 


Diamars 14juli nos ta ricibi bishita di condolencia na Aurora 
Funeral Home di 7'or pa 9'or p.m. 

Cu honda pena pero confornne cu boluntad di Dios, 
nos ta anuncia fayecemento di nos yiu, ruman, 
tanta, subrina, prima y amiga stima 


Jeanine J, Dirksz 

"Baby Corolla"of"Chaparita" 

11 juni1984~9juli2015 

Na nomber di su mayornan: Pedrito & Sira 
Dirksz-Deluvia 

Su rumannan: Tineke & Anthony 

Jansen -Werleman 



Ruthmila Dirksz 

Sheila Dirksz & Frederick"Ricky" Loopstok 
Rayon Dirksz & Indiara de Castro 

Su subrinonan: Annely Jansen & Nigel Tromp, Cindy Jansen 

RederickLoopstok& Anshell Laclé, Martino 
Tromp 

Ruthmilaine Dirksz 

Zahony, Aleynah, Zylon & Arjen Dirksz 
Su amiga stima: Gianna Koolman &famia 
Su welo: Adrian & Mety Deluvia-Angela 

Su madrinanan: Evelina Werleman-loopstok & Clara 

Werleman 

Su padrino: Frenklin Loopstok 

Su ihanan: MartinoTromp, Aleynah Dirksz& Shakjen 
Maduro 

Su omo & tantanan:Evelina & Adri Werleman-Loopstok & famia 
Franklin Loopstok 
Sra.Vda. Frida Heyliger &famia 
Ronny"Dechi"&Christina Loopstok-Kelly & 
famia 

Judith Loopstok&famia 

Sharine Loopstok & Ermando Dirksz & 

famia 

Lorenzo"Bibi"Loopstok& Lisandra 
Bernabela &famia 

Antonio & Glenda Loopstok-Loopstok & 
famia 

Diana & Alfredo Reina-Loopstok & famia 
Mario Loopstok&yiu 
Filomena & Din Maduro-Loopstok & famia 
Maria Loopstok 

Maxima Loopstok & Buchi Geerman & 
famia 

Frans & Karinchi Loopstok-Kock & famia 
Miriam & Roy Jansen-Loopstok& Famia 
Simeon Loopstok& Ingrid & Famia 
Clara Werleman & famia 
Marco Werleman na Hulanda 
Nico & Praxcedes Werleman-Mendoza 
Muños na Hulanda 

Rolando"Chay"& Lumena Deluvia-Thode & 
famia 

Ludwina "Dinchi"Werleman & Earl Simon & 
famia 

Adri & Evelina Werleman-Loopstok & famia 
Makay & Ina Werleman-Croes & famia 
Chin &Jamileth Werleman-Andrade& 
famia 

Marisela & Cecilito Lopes-Werleman & 
famia 

Cedric Werleman & Lisi Paris & famia 
Richard & Estefania Deluvia-Quandt & 
famia 

Tirso & Mayra Deluvia-Geerman & famia 
Harold Deluvia & Marcia Boekhoudt & 
famia 


Tur su primo & primanan, amigo & amiganan, bisiñanan, compañero- 
nan di Jo-BolasTeam, ex Coleganan di SABA, Zusternan & Asistentnan 
di Dialyse, demas famia y conocirnan, ta invita pa e acto di entiero cu 
lo tuma lugar diamars 14 di juli 2015, pa 4'or di atardi, saliendo for di 
Misa Santa Filomena 

na Paradera, pa Santana Catolico Pastoor Kraanwinkel na Paradera. 

Nos difunto stima Jeanine, lo ta reposa for di 2'or di atardi den misa. Lo 
tin oportunidad pa condoleer dialuna 13 di juli, for di 7'or-9'or di 
anochi na Aurora Funeral Home.Ta pidi pa bin bisti na colornan 
alegre. 

Nos disculpa si den nos tristesa nos por a lubida di menciona un of 
otro famia of Amistad. Despues di entiero no ta ricibi bishita di 
condolencia na cas. 


Supuesto corto circuito a 
causa candela den cas 


ASISTENCIA di Polis a wordo pidi 
diadomingo 14.40, na un cas na Seroe 
Pita, unda dor supuesto corto circuito a 
sende na candela. 

E candela supuestamente a cuminsa 
patras di e cas, na un frigidair, pero esaki 
mester wordo confirma. 


E persona cu a yama Polis a bisa cu el a 
mira huma sali for di cas y a yama Polis 
mesora. E habitantenan a yega n’e cas 
y kier a drenta paden, pero despues cu 
Polis a calma nan, a mustra nan riba e 
peliger di drenta paden. Departamento 
di Slachtofferhulp a bin n’e sitio. 


Dos bringador no kier bisa 
cu kende nan a bringa 


CENTRAL a manda Polis diadomingo 
23.54, na altura di ex Baracat den 
Avenida Alo Tromp pa bringamento cu 
arma. 

Eynan Polis a topa cu e dos hombernan cu 
ta conoci di Polis, esta P. y W. P. tabatin 
un kap na su lip cu tabata sangra, pero e 


no tabata kier asistencia di ambulance. 
Nan no kier a bisa Polis cu kendenan a 
bringa. 

Polis a mustra nan riba nan derechonan 
y tambe e consecuencia di bringa riba 
caminda publico y despues a core cu nan 
for di e sitio. 

Si bon hende kastigá mi i skual mi pa mi bon, 
ta perfume pa kabes i mi no ta neng'é. 

Ma apesar di nan maldatnan ami ta sigui resa. 
Ni maske nan huesnan ta kai pléchefo'i baranka, 
nan lo atmiti ku mi palabra ta saksenu. 
Salmo 141:5,6 

A bai laga nos, nos mama stima 



Alicia Tromp Falconi 

^05-05-1935 t13-07-2015 

Ta invita pa e acto di entiero cu lo tuma lugar diahuebs 16 di 
juli 2015 na Aurora Funeral Home di 9'or pa 11 'or di mainta, 
despues lo Sali pa Santana catolico na Noord. 

Adres pa condolencia: Aurora Funeral Home, diaranson 15 di 
juli 2015 di 7'or pa 9'or di anochi. 

Agradicimento especial ta bai pa Edmond Harms Foundation, 
pesey na lugar di manda flor, lo ta bai tin un box pa donation 


Polis la pidi 
refuerso 
pa core cu 
gangnan 
banda di 
laman 


POLIS durante control 
diadomingo 09.30, riba beach 
ta mira un grupo di mas o menos 
30 hoben na altura di Eagle 
Beach. E grupo ta pertenece 
n’e gangnan di Seroe Patrishi, 
Rancho y Mabon. Polis a pidi 
refuerso y cu ayudo di Polis di 
Noord, a listra e muchanan y a 
papia cu nan. 
















